open-index/open-wikipedia-markdown huggingface dataset:
ಆಟಿ ಪಾಯಸ

ಆಟಿ ಪಾಯಸ ಎಂದರೆ ಆಟಿ ತಿಂಗಳಲ್ಲಿ ಆಟಿ ಸೊಪ್ಪನ್ನು ಬಳಸಿ  ಮಾಡುವ ಒಂದು ರೀತಿಯ ದ್ರವ ರೂಪದ ತಿಂಡಿ ಹಾಗು ಒಂದು ರೀತಿಯ ಮೆಂತೆ ಗಂಜಿಯನ್ನು ಮಾಡುತ್ತಾರೆ.ಈ ಪಾಯಸವನ್ನು ಆಟಿ ತಿಂಗಳಲ್ಲಿ ಮಾತ್ರ ಮಾಡಿ ಕುಡಿವುದು ರೂಡಿ. ಏಕೆಂದರೆ ಆಟಿ ಸೊಪ್ಪು ಬಳಸಿ ಮಾಡುವ ಆ ಪಾಯಸವನ್ನು ನೀವು ತಿನ್ನಬೇಕೆಂದು ಬಯಸಿದರೂ ಬೇರೆ ಸಮಯದಲ್ಲಿ ಸವಿಯಲು ಸಾಧ್ಯವಾಗುವುದಿಲ್ಲ. ಆಟಿ ತಿಂಗಳಿನಲ್ಲಿ ೧೮ ದಿನಕ್ಕೆ ೧೮ ಬಗೆಯ ಔಷಧೀಯ ಗುಣಗಳು ಸೇರಿರುತ್ತದೆ ಆ ಗಿಡದಲ್ಲಿ. ಅಡುಗೆಮನೆ ಆಟಿ ೧೮: ಕೊಡಗಿನ ಪ್ರತಿ ಮನೆಗಳಲ್ಲೂ ಆಟಿ ಪಾಯಸದ್ದೇ ಘಮಲು  ಆಗಸ್ಟ್‌ ೩ಕ್ಕೆ ಕೊಡಗಿನಲ್ಲಿ ಆಟಿ ಸಂಭ್ರಮ. ಆಟಿ ೧೮ ಎಂದರೆ ಕೊಡಗಿನವರಿಗೆ ತುಂಬಾನೇ ವಿಶೇಷ. ಅಲ್ಲಿಯ ಪ್ರತಿ ಮನೆಯಲ್ಲೂ ಆಟಿ ಪಾಯಸ ಘಮ್‌ ಅಂತ ಸುವಾಸನೆ ಬೀರುತ್ತಿರುತ್ತದೆ. ವರ್ಷಕ್ಕೆ ಒಂದೇ ಬಾರಿ ಮಾಡುವ ಆ ಪಾಯಸ ತುಂಬಾನೇ ವಿಶೇಷ. ಆಟಿ ೧೮ ಕೊಡಗಿನ ಪ್ರತಿ ಮನೆಗಳಲ್ಲೂ ಆಟಿ ಪಾಯಸದ್ದೇ ಘಮಲು  ಏಕೆಂದರೆ ಆಟಿ ಸೊಪ್ಪು ಬಳಸಿ ಮಾಡುವ ಆ ಪಾಯಸವನ್ನು ನೀವು ತಿನ್ನಬೇಕೆಂದು ಬಯಸಿದರೂ ಬೇರೆ ಸಮಯದಲ್ಲಿ ಸವಿಯಲು ಸಾಧ್ಯವಾಗುವುದಿಲ್ಲ. ಆಟಿ ತಿಂಗಳಿನಲ್ಲಿ ೧೮ ದಿನಕ್ಕೆ ೧೮ ಬಗೆಯ ಔಷಧೀಯ ಗುಣಗಳು ಸೇರಿರುತ್ತದೆ ಆ ಗಿಡದಲ್ಲಿ ಎಂದು ಹಿರಿಯರ ನಂಬಿಕೆ.   ನೀವು ಬೇರೆ ಸಮಯದಲ್ಲಿ ಅದರ ಸೊಪ್ಪು ಚಿವುಟಿದರೆ ಯಾವುದೇ ವಿಶೇಷ ವಾಸನೆ ಇರುವುದಿಲ್ಲ. ನೀರಿನಲ್ಲಿ ಬೇಯಿಸಿದರೆ ಕಡು ನೀಲಿ ಬಣ್ಣಕ್ಕೆ ತಿರುಗುವುದೂ ಇಲ್ಲ. ಅದೇ ಆಟಿ ತಿಂಗಳಿನಲ್ಲಿ ಆ ಸೊಪ್ಪಿಗೆ ವಿಶೇಷ ವಾಸನೆ ಸೇರಿಕೊಳ್ಳುತ್ತದೆ. ಪ್ರತಿದಿನವೂ ದಿನವೂ ಒಂದೊಂದು ಬಗೆಯ ಔಷಧಿ ಅದರಲ್ಲಿ ಸೇರುತ್ತಾ ಹೋಗುತ್ತದೆ ಎಂದು ಹಿರಿಯರು ಹೇಳುತ್ತಾರೆ. ಈ ಆಟಿಸೊಪ್ಪು ಬೇರೆ ಕಡೆ ಸಿಗುವುದು ಕಡಿಮೆ, ಕೊಡಗಿನಲ್ಲಿ ಎಲ್ಲಾ ಕಡೆ ಸಿಗುತ್ತದೆ, ಕೊಡಗಿನ ಸಾಮಗ್ರಿ ಸಿಗುವ ವಸ್ತುಗಳು ಬೆಂಗಳೂರಿನಲ್ಲಿದ್ದರೆ ಅಲ್ಲಿ ನಿಮಗೆ ಈ ಸೊಪ್ಪು ಸಿಕ್ಕರೆ ತಂದು ಖಂಡಿತ ಇದರ ರುಚಿ ನೋಡಿ.
## ಆಟಿ ಪಾಯಸ ರೆಸಿಪಿ
ಆಟಿ ಸೊಪ್ಪು  
1 ಲೋಟ ಅಕ್ಕಿ,1/4 ಕೆಜಿ ಬೆಲ್ಲ,1 ಚಮಚ ತುಪ್ಪ,ಏಲಕ್ಕಿ,ಗೋಡಂಬಿ,
ಆಟಿ ಸೊಪ್ಪನ್ನು ತಂದು ಅದನ್ನು ತೊಳೆದು ಬೇಯಿಸಬೇಕು. ಆಗ ನೀರು ಕಡು ನೀಲಿ ಬಣ್ಣಕ್ಕೆ ತಿರುಗುತ್ತದೆ. ನಂತರ ಆ ನೀರಿನಲ್ಲಿ ಅಕ್ಕಿ ಬೇಯಿಸಬೇಕು, ಬೆಲ್ಲದ ಪಾಕ ಮಾಡಿ ಸೇರಿಸಬೇಕು.
ಅಕ್ಕಿ ಬೆಂದ ಮೇಲೆ ಸ್ವಲ್ಪ ತುಪ್ಪ ಬಿಸಿ ಮಾಡಿ ಅದರಲ್ಲಿ ಗೋಡಂಬಿ, ತೆಂಗಿನಕಾಯಿಯ ಚಿಕ್ಕ ತುಂಡುಗಳನ್ನು ಹಾಕಿ ಫ್ರೈ ಮಾಡಿ ಸೇರಿಸಿದರೆ ಆಟಿ ಪಾಯಸ ರೆಡಿ.ಆಟಿ ತಿಂಗಳಿನಲ್ಲಿ ಈ ಸೊಪ್ಪಿನಲ್ಲಿ ೧೮ ಬಗೆಯ ಔಷಧೀಯ ಗುಣಗಳು ಸೇರಿರುತ್ತವೆ.
ಬೆಂಗಳೂರಿನಲ್ಲಿಯೂ ಕೊಡಗಿನವರುಕೊಡಗು ಇರುವುದರಿಂದ ಅಲ್ಲಿಯ ಕೆಲ ತರಕಾರಿ ಅಂಗಡಿಗಳಲ್ಲಿ ಈ ಸೊಪ್ಪು ಸಿಕ್ಕರೆ ಇದರ ಪಾಯಸ ಮಾಡಿ ಸವಿಯಿರಿ.

## ಬಾಹ್ಯ ಉಲ್ಲೇಖ 
* https://tcy.wikipedia.org/s/9h7
## ಉಲ್ಲೇಖ 
## ಉಲ್ಲೇಖಗಳು 
ವರ್ಗ:ಆಹಾರ ಪದಾರ್ಥಗಳು
ಕುಂಬಳಕಾಯಿ ಆಟ

**ಕುಂಬಳಕಾಯಿ ಆಟ**: ಈ ಆಟವು ತುಳುನಾಡಿನ ಜಾನಪದ ಆಟಗಳಲ್ಲಿ ಒಂದು. ಈ ಆಟವನ್ನು ಎಷ್ಟು ಜನ ಬೇಕಾದರೂ ಆಟವಾಡಬಹುದು. ಇದೊಂದು ಹೊರಾಂಗಣ ಆಟವಾಗಿದೆ.

## ಆಟವಾಡಲು ಎಷ್ಟು ಜನ ಬೇಕು ? 
ಈ ಆಟದಲ್ಲಿ ಆಟಗಾರರ ಮಿತಿ ಇಲ್ಲ. ಎಷ್ಟು ಜನ ಬೇಕಾದರೂ ಆಟವಾಡಬಹುದು.
## ಆಟ ಆಡುವುದು ಹೇಗೆ? 
ಆಟವಾಡಲು ಸೇರಿದ ಆಟಗಾರರಲ್ಲಿ ಒಬ್ಬರನ್ನು ಬಿಟ್ಟು ಉಳಿದ ಎಲ್ಲಾ ಆಟಗಾರರು ವೃತ್ತಾಕಾರದಲ್ಲಿ ಕೈ ಹಿಡಿದು ಸಿ೦ತುಕೊಳ್ಳುಬೇಕು. ಆಗ ಅವರಲ್ಲಿ ಒಬ್ಬನು ವೃತ್ತವನ್ನು ಸೇರದವ್ಯಕ್ತಿ ವೃತದ ಸುತ್ತ ಓಡಾಡುತ್ತಾ "ಕುಂಬಳಕಾಯಿ ಉ೦ಟಾ" ಎಂದು ಕೇಳುತ್ತಾನೆ. ಆಗ ವೃತ್ರದಲ್ಲಿದ್ದದರು. "ಬೀಜ ನೆಟ್ಟದ್ದು ಮಾತ್ರ” ಎನ್ನುತ್ತಾರೆ, ಸುತ್ತುತ್ತಿರುವವನು ಮತ್ತೆ. "ಕುಂಬಳಕಾಯಿ ಉ೦ಟೆ" ಎಂದು ಕೇಳುತ್ತಾನೆ. ವೃತ್ತದಲ್ಲಿದ್ದವರು "ಗಿಡ ಆಗಿದೆ ಅಷ್ಟೆ" ಎನ್ನುತ್ತಾರೆ. ಓಡುವವನು ಮತ್ತೆ ಸುತ್ತುತ್ತಾ  "ಕುಂಬಳಕಾಯಿ ಉ೦ಟೆ" ಎಂದು ಮತ್ತೆ ಪ್ರಶ್ನಿಸುತ್ತಾನೆ. ವೃತ್ತದಲ್ಲಿದ್ದವರು "ಗಿಡ ಬೆಳೆದಿದೆ" ಎನ್ನುತ್ತಾರೆ. ಓಡುವವನು ಮತ್ತೆ ಸುತ್ತುತ್ತಾ ಪ್ರಶ್ನಿಸಿದಾಗ "ಗಿಡ ಬೆಳೆದಿದೆ", "ಹೂ ಆಯಿತು", "ಕಾಯಿ ಆಯಿತು", "ಕಾಯಿ ಬೆಳೆಯಿತು" ಹೀಗೆ
ಉತ್ತರಿಸುತ್ತಾರೆ... ಕೊನೆಗೆ ವೃತ್ತದಲ್ಲಿದ್ದವರು "ನಿನಗೆ ಬೇಕಾದ್ದನ್ನು ಆರಿಸಿಕೊ" ಎನ್ನುತ್ತಾರೆ. ಆಗ ವೃತ್ತದ ಸುತ್ತ ಓಡುತ್ತಿರುವವನು ವೃತ್ತದಲ್ಲಿರುವವರನ್ನು ಎಳೆದುಕೊಳ್ಳಬೇಕು. ಹೀಗೆ ಎಳೆದುಕೊ೦ಡವನು ಮತ್ತೆ ಓಡಿ ಆಟ ಮು೦ಂದುವರಿಸಬೇಕು.

## ಬೇರೆ ಬಾಷೆಯಲ್ಲಿ ಆಟದ ಹೆಸರು 
* ಕುಂಬುಡ ಗೊಬ್ಬು (ತುಳು)

## ಉಲ್ಲೇಖಗಳು 
ವರ್ಗ:ಜಾನಪದ
ವರ್ಗ:ತುಳುವರ ಆಟಿ ತಿಂಗಳು
ಗಂಡ ಹೆಂಡತಿ ಆಟ

**ಗಂಡ ಹೆಂಡತಿ ಆಟ**: ಈ ಆಟವು ತುಳುನಾಡಿನ ಜಾನಪದ ಆಟಗಳಲ್ಲಿ ಒಂದು. ದಾಂಪತ್ಯದ ಅನುಕರಣೆಯನ್ನು ಈ ಆಟದಲ್ಲಿ ಮಾಡುವುದರಿಂದ ಇದನ್ನು ಗಂಡ-ಹೆ೦ಡತಿಯರ ಆಟವೆಂದು ಕರೆಯುತ್ತಾರೆ. ಇಬ್ಬರು ಆಟಗಾರರು ಈ ಆಟದಲ್ಲಿ ಭಾಗವಹಿಸುತ್ತಾರೆ. ಹೆಚ್ಚು ಆಟಗಾರರು ಈ ಆಟದಲ್ಲಿ ಭಾಗವಹಿಸಬಹುದು. ಇದೊಂದು ಹೊರಾಂಗಣ ಆಟವಾಗಿದೆ.

## ಆಟವಾಡಲು ಎಷ್ಟು ಜನ ಬೇಕು ? 
ಈ ಆಟದಲ್ಲಿ ಇಬ್ಬರು ಆಟಗಾರರ ಅವಶ್ಯಕತೆ ಇದೆ. ಹೆಚ್ಚು ಜನ ಬೇಕಾದರೂ ಬಾಗವಹಿಸಬಹುದು.
## ಆಟ ಆಡುವುದು ಹೇಗೆ? 
ದಾಂಪತ್ಯ ಜೀವನದ ಅನುಕರಣೆಯನ್ನು ಈ ಆಟದಲ್ಲಿ ಕಾಣಬಹುದು. ಆಟಗಾರರಲ್ಲಿ ಒಬ್ಬನು ಗ೦ಡನ ಪಾತ್ರ ವಹಿಸುತ್ತಾನೆ ಇನ್ನೊಬ್ಬರು ಹೆ೦ಡತಿಯ ಪಾತ್ರ ವಹಿಸುತ್ತಾಳೆ. ಮಕ್ಕಳು ತಾವು ಗ್ರಹಿಸಿದ ರೀತಿಯಲ್ಲಿ ಗಂಡ-ಹೆಂಡತಿಯರನ್ನು ಅನುಕರಣೆ ಮಾಡುತ್ತಾರೆ. ಈ ಆಟದಲ್ಲಿ ಗಂಡು ಮಕ್ಕಳು ಗಂಡನಾಗುವುದು ಮತ್ತು ಹೆಣ್ಣು ಮಕ್ಕಳು  ಹೆ೦ಡತಿಯಾಗುವುದು ಕಡ್ಡಾಯವಾಗಿದೆ. ನಮ್ಮ ಸಾಮಾಜಿಕ ವ್ಯವಸ್ಥೆಯಲ್ಲಿ ಗಂಡ-ಹೆಂಡಿರ ಸಂಬಂಧವನ್ನು ಮಕ್ಕಳು ಯತಾವತ್ತಾಗಿ ಅನುಕರಣೆ ಮಾಡುವುದನ್ನು ಕಾಣಬಹುದಾಗಿದೆ. ಹೆಂಡತಿ ಗಂಡನಿಗೆ ಊಟ ಬಡಿಸುವುದು, ಮಗುವನ್ನು ಸಮಾಧಾನ ಮಾಡುವುದು,  ಗಂಡ ಹೆಂಡತಿಗೆ ಬೈಯುವುದು ಇತ್ಯಾದಿ ಚಟುವಟಿಕೆಗಳು ಆಟದಲ್ಲಿ ಬರುತ್ತದೆ.
ಮಕ್ಕಳು ದಾಂಪತ್ಯ ಬದುಕಿನ ನೇರ ತರಬೇತಿಯನ್ನು ಈ ಆಟದ ಮೂಲಕ ಹೊಂದುತ್ತಾರೆ.  ಆಟಗಳು ಸಾಮಾಜೀಕರಣದ ಕೂಡಾ ಮಾಧ್ಯಮಗಳಾಗಿಯೂ ಕಾರ್ಯನಿರ್ವಹಿಸುತ್ತವೆ ಎಂಬ ಅಭಿಪ್ರಾಯವನ್ನು ಈ ಆಟವು ಸಮರ್ಥಿಸುತ್ತದೆ.

## ಬೇರೆ ಬಾಷೆಯಲ್ಲಿ ಆಟದ ಹೆಸರು 
* ಕಂಡನಿ ಬೊಡೆದಿ ಗೊಬ್ಬು (ತುಳು)

## ಉಲ್ಲೇಖಗಳು 
ವರ್ಗ:ಜಾನಪದ
ವರ್ಗ:ತುಳುವರ ಆಟಿ ತಿಂಗಳು
ನಾಟಿ ಕೋಳಿ ಸಾರು

**ನಾಟಿ ಕೋಳಿ ಸಾರು** ಮಂಗಳೂರಿನಲ್ಲಿ ಹೆಚ್ಚಾಗಿ ಮಾಡುತ್ತಾರೆ. ಏಕೆಂದರೆ ಹಳ್ಳಿ ಜನರು ನಾಟಿ ಕೋಳಿಗಳ ಸಾಕಣೆ ಮಾಡುತ್ತಾರೆ. ಆಟಿ ತಿಂಗಳಲ್ಲಿ ಹೆಚ್ಚಾಗಿ ನಾಟಿ ಕೋಳಿ ಸಾರನ್ನ ಮಾಡುತ್ತಾರೆ.
## ಬೇಕಾಗುವ ಸಾಮಾಗ್ರಿಗಳು 
* ನಾಟಿ ಕೋಳಿ ಚಿಕನ್ - 1/2 ಕೆಜಿ
* ಎಣ್ಣೆ - 1/4 ಕಪ್
* ಚಕ್ಕೆ - 1 ತುಂಡು
* ಬಿರಿಯಾನಿ ಎಲೆಗಳು - 1 
* ಏಲಕ್ಕಿ - 4
* ಈರುಳ್ಳಿ - 2 (ಹೆಚ್ಚಿದ) 
* ಕರಿಬೇವಿನ ಎಲೆಗಳು - ಸ್ವಲ್ಪ
* ಉಪ್ಪು - ರುಚಿಗೆ ತಕ್ಕಂತೆ 
* ಅರಿಶಿನ ಪುಡಿ - 1 tsp 
* ಶುಂಠಿ ಬೆಳ್ಳುಳ್ಳಿ ಪೇಸ್ಟ್ - 2 ಚಮಚ 
* ಚಿಕನ್ ಮಸಾಲಾ ಪುಡಿ - 3-4 ಚಮಚ
* ದೊಡ್ಡ ಟೊಮ್ಯಾಟೊ - 4 (ಕತ್ತರಿಸಿದ) 
* ತೆಂಗಿನಕಾಯಿ - 1 ಕಪ್ 
* ಸೋಂಪು - 1 ಚಮಚ
* ನೀರು - ಅಗತ್ಯಕ್ಕೆ 
* ಕೊತ್ತಂಬರಿ - ಸ್ವಲ್ಪ

## ಮಾಡುವ ವಿಧಾನ 
ಮೊದಲು ಮಿಕ್ಸರ್ ಜಾರ್ ಗೆ ತೆಂಗಿನತುರಿ ಮತ್ತು ಸೋಂಪು ಹಾಕಿ ಸ್ವಲ್ಪ ನೀರು ಹಾಕಿ ಚೆನ್ನಾಗಿ ರುಬ್ಬಿಕೊಂಡು ಪಕ್ಕಕ್ಕೆ ಇಡಿ.
* ನಂತರ ಚಿಕನ್ ಅನ್ನು ಅರಿಶಿನ ಪುಡಿಯಿಂದ ಚೆನ್ನಾಗಿ ತೊಳೆದು ಪಕ್ಕಕ್ಕೆ ಇರಿಸಿ. 
* ನಂತರ ಒಲೆಯ ಮೇಲೆ ಬಾಣಲೆ ಇಟ್ಟು ಅದರಲ್ಲಿ ಎಣ್ಣೆ ಹಾಕಿ ಬಿಸಿ ಮಾಡಿ ಚಕ್ಕೆ, ಬಿರಿಯಾನಿ ಎಲೆ, ಏಲಕ್ಕಿ ಹಾಕಿ ಒಗ್ಗರಣೆ ಮಾಡಿ. 
* ನಂತರ ಈರುಳ್ಳಿ ಮತ್ತು ಕರಿಬೇವಿನ ಸೊಪ್ಪು ಹಾಕಿ 5 ನಿಮಿಷ ಚೆನ್ನಾಗಿ ಹುರಿಯಿರಿ. 
* ನಂತರ ರುಚಿಗೆ ತಕ್ಕಷ್ಟು ಉಪ್ಪು ಮತ್ತು ಅರಿಶಿನ ಪುಡಿ ಹಾಕಿ ಈರುಳ್ಳಿ ಬಣ್ಣ ಬದಲಾಗುವವರೆಗೆ ಹುರಿಯಿರಿ. 
* ನಂತರ ಶುಂಠಿ ಬೆಳ್ಳುಳ್ಳಿ ಪೇಸ್ಟ್ ಹಾಕಿ ಒಂದು ನಿಮಿಷ ಹುರಿಯಿರಿ, ಇದಕ್ಕೆ ಚಿಕನ್ ಮಸಾಲಾ ಸೇರಿಸಿ ಮತ್ತು ಒಂದು ನಿಮಿಷ ಬೆರೆಸಿ. 
* ನಂತರ ಟೊಮೆಟೊ ಹಾಕಿ ಮೃದುವಾಗುವವರೆಗೆ ಹುರಿಯಬೇಕು.
* ನಂತರ ತೊಳೆದ ಚಿಕನ್ ಹಾಕಿ, ರುಚಿಗೆ ತಕ್ಕಷ್ಟು ಉಪ್ಪು ಸೇರಿಸಿ ಮತ್ತು ಚಿಕನ್ ಜೊತೆ ಎಲ್ಲಾ ಮಸಾಲೆಗಳು ಸೇರಿಕೊಳ್ಳುವವರೆಗೆ ಚೆನ್ನಾಗಿ ಬೆರೆಸಬೇಕು. 
* ನಂತರ ಸ್ವಲ್ಪ ನೀರು ಸುರಿಯಿರಿ, ಪಾತ್ರೆ ಮುಚ್ಚಿ ಮತ್ತು 30-35 ನಿಮಿಷಗಳ ಕಾಲ ಕಡಿಮೆ ಉರಿಯಲ್ಲಿ ಚಿಕನ್ ಅನ್ನು ಬೇಯಿಸಬೇಕು. 
ಮೇಲಕ್ಕೆ ತೇಲುವಂತಿರಬೇಕು.
## ತುಳುವಿನಲ್ಲಿ ನಾಟಿ ಕೋಳಿ ಸಾರು 
* ಊರ್ದ ಕೋರಿ ಸಾರ್.

## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ಅಡುಗೆಗಳು
ಹಲಸಿನ ಎಲೆಯ ಮೂಡೆ

ಹಲಸಿನ ಎಲೆ  ಉಡುಪಿ ಹಾಗೂ ದಕ್ಷಿಣ ಕನ್ನಡದಲ್ಲಿ ಇದರ ಉಪಯೋಗ ಬಹಳ. ಇಡ್ಲಿ ಹಿಟ್ಟನ್ನು ಹಲಸಿನ ಎಲೆಯಲ್ಲಿ ತುಂಬಿಸಿ ಹಬೆಯಲ್ಲಿ ಬೇಯಿಸುತ್ತಾರೆ. ಇದೊಂದು ವಿಶಿಷ್ಟ ಖಾದ್ಯ ಕೂಡ. ಇದರಲ್ಲಿ ಹೇರಳವಾಗಿ ಆ್ಯಂಟಿ ಆಕ್ಸಿಡೆಂಟ್ ಗುಣವಿದೆ. ಕ್ಯಾನ್ಸರ್ ಹಾಗೂ ಹೃದಯ ರೋಗಗಳನ್ನು ತಡೆಯುತ್ತದೆ .ಡಯಾಬಿಟಿಸ್ ನ್ನು ನಿಯಂತ್ರಣದಲ್ಲಿ ಇಡುತ್ತದೆ. ನಮ್ಮ ದೇಹದಲ್ಲಿನ ಇಮ್ಯುನಿಟಿಯನ್ನು ಹೆಚ್ಚಿಸುತ್ತದೆ. ಹಲಸಿನ ಮರದ ಎಲೆಯಿಂದ ತಯಾರಿಸಿದ 'ಕೊಟ್ಟೆ'ಯಲ್ಲಿ ಮಾಡಿದ ತಿಂಡಿ 'ಕೊಟ್ಟೆ ಕಡುಬು'. ಕರಾವಳಿ, ಮಲೆನಾಡು ಭಾಗದಲ್ಲಿ ಪ್ರಚಲಿತ. ಸಮಾರಂಭಗಳಲ್ಲಿ ಕಡುಬಿಗೆ ಎತ್ತರದ ಸ್ಥಾನ. ಕೊಟ್ಟೆಗೆ 'ತೊಟ್ಟೆ, ಮೂಡೆ' ಎಂದೂ, ಕಡುಬಿಗೆ 'ಕೊಟ್ಟಿಗೆ' ಎನ್ನುವುದೂ ಇದೆ.

## ಹಲಸಿನ ಮೂಡೆ (ಕೊಟ್ಟೆ )ತಯಾರಿಸುವ ವಿಧಾನ 
ಕೊಟ್ಟೆ ತಯಾರಿಸುವುದು ಜಾಣ್ಮೆ ಕೆಲಸ. ಹಲಸಿನ ನಾಲ್ಕು ಎಲೆಗಳ ತುದಿಗಳನ್ನು ಚಿಕ್ಕ ಕಡ್ಡಿ ಸಹಾಯದಿಂದ ಮೊದಲು ಜೋಡಿಸುತ್ತಾರೆ. ನಂತರ ವೃತ್ತಾಕಾರವಾಗಿ (ಎಲೆಯ ಹಿಂಭಾಗ ಕೊಟ್ಟೆಯ ಒಳಮೈಗೆ ಬರುವಂತೆ) ಎಲೆಗಳನ್ನು ಜೋಡಿಸುತ್ತಾ ಬಂದಾಗ 'ಕೊಟ್ಟೆ' ಸಿದ್ಧ. ರುಬ್ಬಿದ ಅಕ್ಕಿಹಿಟ್ಟನ್ನು ಕೊಟ್ಟೆಯೊಳಗೆ ತುಂಬಿ ಹಬೆಯಲ್ಲಿ ಬೇಯಿಸಿದರೆ 'ಕೊಟ್ಟೆ ಕಡುಬು' ರೆಡಿ. ಬೆಂದ ಬಳಿಕ ಎಲೆಗಳನ್ನು ತೆಗೆಯಬೇಕು. ಕಡುಬಿನ ಮೇಲೆ ಎಣ್ಣೆ ಯಾ ತುಪ್ಪ ಹಾಕಿ, ಚಟ್ನಿಯೊಂದಿಗೆ ಸವಿಯಲು ಕುಳಿತರೆ ಐದಾರು ಕಡುಬು ಹೊಟ್ಟೆಗಿಳಿಯುವುದು ಗ್ಯಾರಂಟಿ. ಹಲಸಿನ ಎಲೆಯ ಕೊಟ್ಟೆಯನ್ನು ಹಳ್ಳಿಯಲ್ಲಿ ಮನೆಯಲ್ಲೇ ತಯಾರಿಸುತ್ತಾರೆ.ಹಲಸಿನ ಎಲೆಯನ್ನು ಆಯುವುದು ಮುಖ್ಯ ಕೆಲಸ. ಸಿದ್ಧವಾದ ಕೊಟ್ಟೆಯನ್ನು ಪ್ಲಾಸ್ಟಿಕ್ಕಿಚೀಲದೊಳಗಿಟ್ಟರೆ ಮಳೆಗಾಲದಲ್ಲಾದರೆ ನಾಲ್ಕೈದು ದಿವಸ ತಾಳಿಕೆ. ಬೇಸಿಗೆಯಲ್ಲಿ ಎರಡೇ ದಿವಸ. 'ಫ್ರೆಶ್ ಎಲೆಯಲ್ಲಿ ತಯಾರಿಸಿದ ಕೊಟ್ಟೆಕಡುಬು ತಿನ್ನಲು ರುಚಿ' ಎನ್ನುತ್ತಾರೆ.
## ಉಲ್ಲೇಖ 
## ಉಲ್ಲೇಖಗಳು
ಜೀಗುಜ್ಜೆ ಪಲ್ಯ

ಜೀಗುಜ್ಜೆ ಒಂದು ತರಕಾರಿ ಆಗಿದೆ. ಇದು ಮೊರಸಿ ಕುಟುಂಬಕ್ಕೆ ಸೇರಿ, ಅರ್ಟೋಕಾರ್ಪಸ್ ಇನ್ಸಿಸ (Artocarpus incisa)(Artocarpus altilis) ಎಂಬುದು ಇದರ ವೈಜ್ಞಾನಿಕ ಹೆಸರು. ಇಂಗ್ಲಿಷಲ್ಲಿ ಬ್ರೆಡ್ ಫ್ರುಟ್ (Bread Fruit) ಅಂತ ಹೇಳುತ್ತಾರೆ.ಇದು ಮರದಲ್ಲಿ ಆಗುವಂತ ಒಂದು ರೀತಿಯ ಕಾಯಿ.ಇದನ್ನು ಜೀಗುಜ್ಜೆ, ಅಥವಾ ದೀವಿ ಹಲಸು ಅಂತಲೂ ಕರೆಯುತ್ತಾರೆ. ೧೮ನೇ ಶತಮಾನದಲ್ಲಿ ಲೆಫ್ಟಿನೆಂಟ್ ವಿಲಿಯಮ್ ಬ್ಲೀಗ್ ಎಂಬಾತ ಜೀಗುಜ್ಜೆಯನ್ನು ಎಲ್ಲಾ ಕಡೆಗಳಿಗೆ ಪರಿಚಯ ಮಾಡಿಸಿದ್ದು.ಕರ್ನಾಟಕ ದಲ್ಲಿ ಮತ್ತೆ ಮಲೆನಾಡು ಪ್ರದೇಶಗಳಲ್ಲಿ ಹೆಚ್ಚಾಗಿ ತೋಟಗಳಲ್ಲಿ ದೀವಿ ಹಲಸು, ಜೀಗುಜ್ಜೆ ಯನ್ನು ಬೆಳೆಸುತ್ತಾರೆ. ದೀವಿ ಹಲಸಿನಲ್ಲಿ ಹಲವಾರು ಬಗೆಯ ಪ್ರಮುಖ ವಿಟಮಿನ್ ಗಳು, ಖನಿಜಾಂಶಗಳು ಹಾಗೂ ಆ್ಯಂಟಿಆಕ್ಸಿಡೆಂಟ್‌ಗಳು ಇವೆ. ಇದರಲ್ಲಿನ ವಿಟಮಿನ್ ಸಿ ಅಂಶವು ಪ್ರತಿರೋಧಕ ಶಕ್ತಿ ವೃದ್ಧಿಸಿ ಕಾಲಜನ್ ಉತ್ಪತ್ತಿ ಮಾಡಿ ಆರೋಗ್ಯಕಾರಿ ತ್ವಚೆಗೆ ನೆರವಾಗುವುದು. ಅದೇ ರೀತಿಯಲ್ಲಿ ವಿಟಮಿನ್ ಸಿ, ಪೊಟಾಶಿಯಂ, ಮೆಗ್ನಿಶಿಯಂ ಮತ್ತು ನಾರಿನಾಂಶಗಳಿವೆ. ಜೀಗುಜ್ಜೆ ಅಥವಾ ದೀಗುಜ್ಜೆ ಇದನ್ನು ಸಾರು, ಪಲ್ಯ, ಕಡ್ಲೆ ಜೀಗುಜ್ಜೆ, ಪೋಡಿ, ಹಪ್ಪಳ - ಹೇಗೆ ಬಗೆ ಬಗೆಯ ಖಾದ್ಯ ಗಳನ್ನು ಮಾಡಲು ಬಳಸುತ್ತಾರೆ.

## ಜೀಗುಜ್ಜೆ ಸುಕ್ಕ (ಪಲ್ಯ ) ಮಾಡುವ ವಿಧಾನ 
;ಬೇಕಾಗುವ ಸಾಮಾನು
ಜೀಗುಜ್ಜೆ,ತೆಂಗಿನ ತುರಿ,ಮೆಣಸು,ಜೀರಿಗೆ,ದಾಸೆಮಿ,ಉಪ್ಪು,ಈರುಳ್ಳಿ 
## ಮಾಡುವ ವಿಧಾನಗಳು 
ಜೀಗುಜ್ಜೆಯನ್ನು ನೀರಲ್ಲಿ ಬೇಯಿಸಬೇಕು.ಮತ್ತೆ ತೆಂಗಿನ ತುರಿ,ಮೆಣಸು, ಸಂಬರ, ಜೀರಿಗೆ, ದಾಸೆಮಿ, ನೀರುಳ್ಳಿ, ಉಪ್ಪು ಇದನ್ನೆಲ್ಲಾ ರುಬ್ಬಿ, ಆ ಮಸಾಲೆಯನ್ನು ಜೀಗುಜ್ಜೆಗೆ ಹಾಕಿ. ಮತ್ತೆ ಸರಿಯಾಗಿ ಬೇಯಿಸಿ. ಅಲ್ಲಿಗೆ ಜೀಗುಜ್ಜೆ ಸುಕ್ಕ ರೆಡಿ.

## ಉಲ್ಲೇಖಗಳು 
ವರ್ಗ:ತಿನಿಸು
ಗಂಗ (ಕವಿ)

ಕನ್ನಡದಲ್ಲಿ **ಗಂಗ** ಎಂಬ ಹೆಸರಿನ ಇಬ್ಬರು ಕವಿಗಳಿದ್ದಾರೆ.

## ಮೊದಲನೆಯವನು 
ಇವರಲ್ಲಿ ಮೊದಲನೆಯವ ಪಾಂಚಾಳರವನಾಗಿದ್ದು ಕುಮಟಿರಾಮನ ಕಥೆಯನ್ನು ಬರೆದಿರುವನೆಂದೂ ಇವನ ಕಾಲ ಸು. 1650 ಆಗಿರಬಹುದೆಂದೂ ಕವಿಚರಿತ್ರೆಕಾರರ ಅಭಿಪ್ರಾಯ. ಈತನನ್ನು ಪಾಂಚಾಳಗಂಗನೆಂದೇ ನಿರ್ದೇಶಿಸುವುದುಂಟು. ಇತ್ತೀಚೆಗೆ ಈ ವಿಚಾರವಾಗಿ ನಡೆದಿರುವ ಸಂಶೋಧನೆಗಳಿಂದ ಹೆಚ್ಚು ವಿಚಾರಗಳೇನೂ ತಿಳಿದುಬರದಿದ್ದರೂ ಈ ಕವಿಯಿಂದ ರಚಿತವಾಗಿರುವ **ಕುಮಾರಾಮನ ಸಾಂಗತ್ಯ** ತುಂಬ ಕುತೂಹಲಕಾರಿಯಾದುದೆಂದ ವಿದಿತವಾಗುತ್ತದೆ. ಕನ್ನಡದ ಕಡುಗಲಿಯಾದ ಕುಮಾರರಾಮನನ್ನು ಕುರಿತು ನಂಜುಂಡ, ಪಾಂಚಾಳಗಂಗ ಮತ್ತು ಮಹಲಿಂಗ ಸ್ವಾಮಿ ಎಂಬ ಮೂವರು ಕವಿಗಳು ಸಾಂಗತ್ಯಕೃತಿಗಳನ್ನು ರಚಿಸಿರುತ್ತಾರೆ.

# ಇವುಗಳಲ್ಲಿ ನಂಜುಂಡನ ಕೃತಿ ಪ್ರೌಢವೆನ್ನಿಸಿದರೆ,
# ಪಾಂಚಾಳಗಂಗನ ಕೃತಿ ತುಂಬ ಸರಳವೂ ಸಂಕ್ಷಿಪ್ತವೂ ಎಲ್ಲಕ್ಕಿಂತ ಹೆಚ್ಚಾಗಿ ಹಲವು ಪಾಠ ಪ್ರಭೇಧಗಳನ್ನುಳ್ಳುದೂ ಆಗಿದೆ.
# ಮಹಲಿಂಗ ಸ್ವಾಮಿಯ ರಚನೆಯಲ್ಲಿ ಮುಖ್ಯಕಥೆಗಿಂತ ಉಪಕಥೆಗಳೇ ಹೆಚ್ಚು.

ಗಂಗ ತನ್ನನ್ನು ಕುರಿತು ಹೇಳಿಕೊಳ್ಳುವಾಗಕನ್ನಡ ಕವಿ ಜಾಣ ರನ್ನದ ಪದಜಾತಿ ಮುನ್ನಿನ ಪಂಚಾಸ್ಯ ಚನ್ನಭುಜಂಗನ ಭೃತ್ಯ ಗಂಗಯ್ಯಎಂದು ತಿಳಿಸುವುದರಿಂದ ಈತ ಶಿವಭಕ್ತನೆಂತಲೂ ಇವನಿಗೆ 'ಕನ್ನಡ ಕವಿಜಾಣ' ಎಂಬ ಬಿರುದೋ ಇಲ್ಲವೇ ಆಪ್ತವಾದ ಮತ್ತೊಂದು ಹೆಸರೋ ಇದ್ದಿರಬಹುದೆಂದೂ ಊಹಿಸಬಹುದು. ಪೂರ್ವಕವಿಗಳನ್ನು ಸ್ತುತಿಸಿರುವ ಒಂದು ಪದ್ಯವಿದ್ದರೂ ಅದು ಹಲವಾರು ಪಾಠಾಂತರಗಳಿಂದ ಕೂಡಿರುವುದರಿಂದ ಆ ಮೂಲಕ ಕವಿಯ ಕಾಲವನ್ನು ನಿರ್ಣಯಿಸಲು ಸಾಧ್ಯವಾಗುವುದಿಲ್ಲ. ಈತ ತನ್ನ ಇಷ್ಟದೇವತೆಯಾದ ನಂಜನಗೂಡಿನ ನಂಜುಂಡನನ್ನೂ, ತಗಡೂರಿನ ವಿನಾಯಕನನ್ನೂ ಸ್ತುತಿಸುವುದರಿಂದ ಈ ಕಡೆಯವನಿರಬಹುದೆಂದು ಭಾವಿಸಬಹುದು. ಇವನ ಕೃತಿಯನ್ನುಳ್ಳ ಹಸ್ತಪ್ರತಿಗಳು ಹೇರಳವಾಗಿ ದೊರೆತರೂ ಅವು ಭಿನ್ನ ಭಿನ್ನವಾದ ಪಾಠಾಂತರಗಳಿಂದ ನಿಬಿಡವಾಗಿದೆ. ಆದರೆ ಕುಮಾರರಾಮನ ಚಿಕ್ಕಮ್ಮನಾದ ರತ್ನಾಜಿಯನ್ನು ಕುರಿತ ಕಥಾಭಾಗ ಮಾತ್ರ ಎಲ್ಲ ಪ್ರತಿಗಳಲ್ಲಿಯೂ ಬಹುಮಟ್ಟಿಗೆ ಒಂದೇ ತೆರನಾಗಿರುವುದುರಿಂದ ಮೂಲಕೃತಿ ಇಷ್ಟೇ ಇದ್ದಿರಬಹುದೆಂದು ಊಹಿಸಲು ಅವಕಾಶವಿದೆ. ಈವರೆಗೆ ದೊರೆತಿರುವ ಹಸ್ತಪ್ರತಿಗಳಲ್ಲಿ ಸು. 1698ಕ್ಕೆ ಸೇರಿದುದೇ ಪ್ರಾಚೀನವಾಗಿರುವುದರಿಂದ ಕವಿಯ ಕಾಲವನ್ನು ಆರ್. ನರಸಿಂಹಾಚಾರ್ಯರು ಸೂಚಿಸಿರುವಂತೆ ಸು. 1650 ಎಂದು ಅಂಗೀಕರಿಸಬಹುದು. ನಂಜುಂಡನ ಕಾವ್ಯದ ಪ್ರಭಾವ ಇವನ ಕಾವ್ಯದ ಮೇಲೆ ಆಗದಿದ್ದರೂ ಈತನ ಕಾವ್ಯದ ಪ್ರಭಾವ ಮಹಾಲಿಂಗಸ್ವಾಮಿಯ ಕೃತಿಯ ಮೇಲೆ ಆಗಿದೆಯೆಂಬುದಕ್ಕೆ ಸಾಕಷ್ಟು ನಿದರ್ಶನಗಳಿವೆ. ಈತನ ಕಥಾನಿರೂಪಣೆ, ಸರಳ ಶೈಲಿ ಘಟನಾ ಪ್ರಾಧಾನ್ಯಗಳನ್ನು ಗಮನಿಸಿದರೆ 'ಸಕ್ಕರೆ ಸವಿಯಂತೆ ಮಧುರ ಮಾವಿನ ಹಣ್ಣ ಉಕ್ಕುವ ತನಿರಸದಂತೆ, ೧ ಮಕ್ಕಳ ನಸುನಗೆಯಂತೆ ಗಂಗನ ಮಾತು ಸತ್ಕವಿಗಳು ಲಾಲಿಪುದು' ಎಂದು ಹೇಳಿಕೊಂಡಿರುವುದನ್ನು ಸ್ವಲ್ಪಮಟ್ಟಿಗಾದರೂ ಒಪ್ಪಿಕೊಳ್ಳಬಹುದು. ಸು. 2,000 ಪದ್ಯಗಳಿಂದ ಹಿಡಿದು ಸು. 5,000 ಪದ್ಯಗಳವರೆಗೆ ಇವನ ಹಸ್ತಪ್ರತಿಗಳಲ್ಲಿ ಅಂತರ ಕಂಡುಬರುವುದರಿಂದ ಈ ಕೃತಿಯ ಮೂಲ ಪಾಠವನ್ನು ನಿರ್ಣಯಿಸುವ ತನಕ ಸದ್ಯಕ್ಕೆ ಹೆಚ್ಚಾಗಿ ಏನೂ ಹೇಳುವಂತಿಲ್ಲ. ಈತನ ಕಾವ್ಯಭಾಗಗಳನ್ನು ಅಲ್ಲಲ್ಲಿಯೆ ಹಾಡುವ ಪದ್ಧತಿ ಈಗಲೂ ಕಂಡುಬರುವುದರಿಂದ ಕುಮಾರರಾಮನನ್ನು ಕುರಿತ ಸಾಂಗತ್ಯ ಕೃತಿಗಳಲ್ಲಿ ಇದು ಅತ್ಯಂತ ಜನಪ್ರಿಯವಾದುದು ಎಂದು ಹೇಳಬಹುದು.

## ಎರಡನೆಯವನು 
ಎರಡನೆಯವನಾದ ಗಂಗ **ಗಿರಿಜಾಕಲ್ಯಾಣ**ವೆಂಬ ಯಕ್ಷಗಾನವನ್ನು ಬರೆದಿದ್ದಾನೆ. ಈತ ಬ್ರಾಹ್ಮಣನಿರಬೇಕೆಂದೂ, ಸ್ಥಳ ಶಿವಗಂಗೆಯೆಂದೂ ಕಾಲ ಸು. 1750 ಆಗಿರಬಹುದೆಂದೂ ಕವಿಚರಿತೆಕಾರರು ತಿಳಿಸಿರುತ್ತಾರೆ.

## ಉಲ್ಲೇಖಗಳು 
ವರ್ಗ:ಕನ್ನಡ ಕವಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತಿಮರೆಯ ಚಟ್ನಿ

ಬ್ರಾಹ್ಮಿ ಅಥವಾ ಒಂದೆಲಗಒಂದೆಲಗ ಅಥವಾ ತಿಮರೆ ಹೆಚ್ಚು ಔಷಧೀಯ ಸಸ್ಯ ಅಥವಾ ಗಿಡಮೂಲಿಕೆಯಾಗಿದೆ ಮತ್ತು ಅದರ ವಿವಿಧ ಆರೋಗ್ಯ ಪ್ರಯೋಜನಗಳಿಗೆ ಹೆಸರುವಾಸಿಯಾಗಿದೆ. ಬ್ರಾಹ್ಮಿ ಎಲೆಗಳನ್ನು ಬಳಸಿಕೊಂಡು ಆಚರಣೆಯಲ್ಲಿ ಕೆಲವು ಪಾಕವಿಧಾನಗಳಿವೆ ಮತ್ತು ಇಲ್ಲಿ ಸರಳವಾದ ಚಟ್ನಿ ಪಾಕವಿಧಾನವಿದೆ. ಅದನ್ನು  ಸುಲಭವಾಗಿ ಅನುಸರಿಸಬಹುದು. ಮತ್ತು ಇದು ತುಂಬಾ ರುಚಿಕರವಾಗಿರುತ್ತದೆ.  ಬ್ರಾಹ್ಮಿ ಎಲೆಗಳನ್ನು ಬಳಸಿ ಮತ್ತೊಂದು ತಂಬ್ಲಿ ಅಥವಾ ರೈತ ಪಾಕವಿಧಾನವನ್ನು ಮಾಡುತ್ತಾರೆ., ಇದು ತುಂಬಾ ಸರಳ ಮತ್ತು ರುಚಿಕರವಾಗಿದೆ.

## ಬ್ರಾಹ್ಮಿ ಎಲೆಗಳು ಗುಣಗಳು 
ಆಯುರ್ವೇದದ ಪ್ರಕಾರ, ಆತಂಕದ ನರರೋಗ ಮತ್ತು ಮಾನಸಿಕ ಆಯಾಸದ ಚಿಕಿತ್ಸೆಯಲ್ಲಿ ಬ್ರಾಹ್ಮಿ ತುಂಬಾ ಪ್ರಯೋಜನಕಾರಿಯಾಗಿದೆ. ಬ್ರಾಹ್ಮಿ ಮಕ್ಕಳಲ್ಲಿ ಐಕ್ಯೂ ಮಟ್ಟಗಳು, ಸಾಮಾನ್ಯ ಸಾಮರ್ಥ್ಯ, ನಡವಳಿಕೆಯ ಮಾದರಿಗಳು ಮತ್ತು ಮಾನಸಿಕ ಏಕಾಗ್ರತೆಯನ್ನು ಸುಧಾರಿಸುತ್ತದೆ. ಮಾನಸಿಕ ಸ್ಪಷ್ಟತೆ, ಆತ್ಮವಿಶ್ವಾಸ ಮತ್ತು ಸ್ಮರಣಶಕ್ತಿಯನ್ನು ಸುಧಾರಿಸಲು ಬ್ರಾಹ್ಮಿ ಉಪಯುಕ್ತವಾಗಿದೆ. ಬ್ರಾಹ್ಮಿಯನ್ನು ಅಪಸ್ಮಾರ, ನಿದ್ರಾಹೀನತೆ, ಅಸ್ತಮಾ ಮತ್ತು ಸಂಧಿವಾತದ ಚಿಕಿತ್ಸೆಗಾಗಿ ಬಳಸಲಾಗುತ್ತದೆ. ಬ್ರಾಂಕೈಟಿಸ್, ಅಸ್ತಮಾ, ಒರಟುತನ, ಸಂಧಿವಾತ, ಸಂಧಿವಾತ, ಬೆನ್ನುನೋವು, ಮಲಬದ್ಧತೆ, ಕೂದಲು ಉದುರುವಿಕೆ, ಜ್ವರ, ಜೀರ್ಣಕಾರಿ ಸಮಸ್ಯೆಗಳು ಮುಂತಾದ ಕಾಯಿಲೆಗಳ ವಿರುದ್ಧ ಬ್ರಾಹ್ಮಿ ಪರಿಣಾಮಕಾರಿಯಾಗಿದೆ. ಬ್ರಾಹ್ಮಿ ಉತ್ಕರ್ಷಣ ನಿರೋಧಕ, ಕಾರ್ಡಿಯೋಟೋನಿಕ್ ಮತ್ತು ಕ್ಯಾನ್ಸರ್ ವಿರೋಧಿ ಗುಣಗಳನ್ನು ಹೊಂದಿದೆ ಎಂದು ಸಂಶೋಧನೆ ತೋರಿಸಿದೆ. ಎಲ್ಲಾ ರೀತಿಯ ಚರ್ಮದ ಸಮಸ್ಯೆಗಳಿಗೆ ಸಸ್ಯವನ್ನು ಸಹ ಬಳಸಲಾಗುತ್ತದೆ. ಇದು ಬುದ್ಧಿಶಕ್ತಿ, ಪ್ರಜ್ಞೆಯನ್ನು ಸುಧಾರಿಸುತ್ತದೆ, ಮನಸ್ಸನ್ನು ಶಾಂತಗೊಳಿಸುತ್ತದೆ ಮತ್ತು ವಿಶ್ರಾಂತಿಯನ್ನು ಉತ್ತೇಜಿಸುತ್ತದೆ ಎಂದು ಅಧ್ಯಯನವು ಹೇಳುತ್ತದೆ.
## ತಿಮರೆಯ ಚಟ್ನಿ ಮಾಡಲು ಬೇಕಾದ ಸಾಮಾನು 
2 ಕೈಗಳು ತಿಮರೆಯ ಎಲೆಗಳು,1/2 ಕಪ್ ತುರಿದ ತೆಂಗಿನಕಾಯಿ,1/3 ಬೆರಳು ಉದ್ದದ ಶುಂಠಿ,2 ಕೆಂಪು ಮೆಣಸಿನಕಾಯಿಗಳು,1/2 ನೆಲ್ಲಿಕಾಯಿ ಗಾತ್ರದ ಹುಣಸೆಹಣ್ಣು,1/2 ನೆಲ್ಲಿಕಾಯಿ ಗಾತ್ರದ ಬೆಲ್ಲ,ರುಚಿಗೆ ತಕ್ಕಂತೆ ಉಪ್ಪು
### ಒಗ್ಗರಣೆಗೆ ಬೇಕಾದ ಪದಾರ್ಥಗಳು
1 ಟೀಸ್ಪೂನ್ ಎಣ್ಣೆ,1/4 ಟೀಸ್ಪೂನ್ ಸಾಸಿವೆ ಬೀಜಗಳು,1/2 ಕೆಂಪು ಮೆಣಸಿನಕಾಯಿ
## ತಿಮರೆಯ ಚಟ್ನಿ ಮಾಡುವ ವಿಧಾನ 
ತಿಮರೆಯ ಚಟ್ನಿ ತಯಾರಿಸಲು, ಮೊದಲು ತಿಮರೆಯ ಎಲೆಗಳನ್ನು ಸ್ವಚ್ಛಗೊಳಿಸಿ. ಮತ್ತು ರುಬ್ಬಲು ಎಲ್ಲಾ ಇತರ ಪದಾರ್ಥಗಳನ್ನು ಸಿದ್ಧವಾಗಿಡಿ.ಬ್ರಾಹ್ಮಿ ಚಟ್ನಿಗೆ ಬೇಕಾದ ಪದಾರ್ಥಗಳು ಹಾಕಿ ರುಬ್ಬಬೇಕು. ಎಲ್ಲಾ ಪದಾರ್ಥಗಳನ್ನು ಮಿಕ್ಸಿ ಜಾರ್‌ಗೆ ಹಾಕಿ ಸ್ವಲ್ಪ ನೀರು ಸೇರಿಸಿ ರುಬ್ಬಿಕೊಳ್ಳಿ.ರುಬ್ಬಿದ ತಿಮರೆಯ ಚಟ್ನಿಗೆ ಎಣ್ಣೆ, ಸಾಸಿವೆ ಮತ್ತು ಕೆಂಪು ಮೆಣಸಿನಕಾಯಿಯೊಂದಿಗೆ ಒಗ್ಗರಣೆ ಕೊಟ್ಟು. ಇದನ್ನು ಬಿಸಿ ಅನ್ನದೊಂದಿಗೆ ಬಡಿಸಿ ಮತ್ತು ಆರೋಗ್ಯಕರ ಮತ್ತು ಟೇಸ್ಟಿ ತಿಮರೆಯ ಚಟ್ನಿಯನ್ನು ಆನಂದಿಸಿ.

## ಬೇರೆ ಭಾಷೆಗಳಲ್ಲಿ ತಿಮರೆದ ಚಟ್ನಿ 
* ಇಂಗ್ಲಿಷ್ - ಬ್ರಾಹ್ಮಿ ಲೀವ್ಸ್ ಚಟ್ನಿ
* ಕನ್ನಡ - ಒಂದೆಲಗ/ ಬ್ರಾಹ್ಮಿ ಎಲೆಯ ಚಟ್ನಿ
* ಹಿಂದಿ - ಬ್ರಾಹ್ಮಿ ಚಟ್ನಿ

## ಉಲ್ಲೇಖ 
## ಉಲ್ಲೇಖಗಳು 
ವರ್ಗ:ಅಡುಗೆ ಪದಾರ್ಥಗಳು
ವರ್ಗ:ತಿನಿಸು
ಹುರುಳಿಸಾರು

ಹುರುಳಿ  ಅಥವಾ ಹುರಳಿ ಅಥವಾ ಕುದುರೆ ಕಾಳು ಆರೋಗ್ಯಕ್ಕೆ ತುಂಬಾ ಒಳ್ಳೆಯದು. ಇದು ಹಲವಾರು ಆರೋಗ್ಯ ಪ್ರಯೋಜನಗಳನ್ನು ಹೊಂದಿದೆ.ಹುರುಳಿ ಸಾರು  ಅಥವಾ ಕುಡುಬು ಸಾರು ಅನ್ನು ಕುದುರೆಬೇಳೆ, ತೆಂಗಿನಕಾಯಿ, ಕೆಂಪು ಮೆಣಸಿನಕಾಯಿ, ಕೊತ್ತಂಬರಿ ಬೀಜಗಳು ಮತ್ತು ಜೀರಿಗೆ ಬಳಸಿ ತಯಾರಿಸಲಾಗುತ್ತದೆ. ಹುರುಳಿ ಕಾಳು ಸಾರು ಅಥವಾ ಕುದುರೆ ರಸವು ತುಂಬಾ ಟೇಸ್ಟಿ, ಆರೋಗ್ಯಕರ ಮತ್ತು ಅನ್ನದೊಂದಿಗೆ ಚೆನ್ನಾಗಿ ಹೋಗುತ್ತದೆ. ಈ ರೀತಿಯ ಹಾರ್ಸ್‌ಗ್ರಾಮ್ ರಸಂ ಕರ್ನಾಟಕದ ಮಲೆನಾಡು ಮತ್ತು ಕರಾವಳಿ (ಉಡುಪಿ-ಮಂಗಳೂರು) ಪ್ರದೇಶದಾದ್ಯಂತ ಬಹಳ ಜನಪ್ರಿಯವಾಗಿದೆ. ಮತ್ತು ಕರಾವಳಿ ಪ್ರದೇಶದಲ್ಲಿ ಈ ರಸಂ "ಕುಡು ಸಾರು" ಎಂಬ ಹೆಸರಿನಿಂದ ಜನಪ್ರಿಯವಾಗಿದೆ. ಕುದುರೆ ಕಾಳುಗಳನ್ನು ಬಳಸಿ ತಯಾರಿಸಲಾಗುತ್ತದೆ ಮತ್ತು ಕರ್ನಾಟಕದ ಬೆಂಗಳೂರು-ಮೈಸೂರು ಪ್ರದೇಶದಾದ್ಯಂತ ಜನಪ್ರಿಯವಾಗಿದೆ.

## ಹುರುಳಿ ಸಾರಿಗೆ ಬೇಕಾದ ಪದಾರ್ಥಗಳು
thumb
1/2 ಕಪ್ ಕುದುರೆ ಕಾಳು ಅಥವಾ ಹುರುಳಿ ಕಾಳು
1 ಸಣ್ಣ ನೆಲ್ಲಿಕಾಯಿ ಗಾತ್ರದ ಹುಣಸೆಹಣ್ಣು 
1 ಸಣ್ಣ ನೆಲ್ಲಿಕಾಯಿ ಗಾತ್ರದ ಬೆಲ್ಲ 
2 ಟೀಸ್ಪೂನ್ ಉಪ್ಪು (ಅಥವಾ ನಿಮ್ಮ ರುಚಿಗೆ ತಕ್ಕಂತೆ)

## ರುಬ್ಬುವ ಪದಾರ್ಥಗಳು
2-4 ಕೆಂಪು ಮೆಣಸಿನಕಾಯಿ
1.5 ಟೀಸ್ಪೂನ್ ಕೊತ್ತಂಬರಿ ಬೀಜಗಳು
1/2 ಟೀಸ್ಪೂನ್ ಜೀರಿಗೆ ಬೀಜಗಳು
ಒಂದು ಚಿಟಿಕೆ ಇಂಗು
7-8 ಮೆಂತ್ಯ ಬೀಜಗಳು
1/4 ಕಪ್ ತುರಿದ ತೆಂಗಿನಕಾಯಿ
1 ಟೀಸ್ಪೂನ್ ಅಡುಗೆ ಎಣ್ಣೆ

## ಒಗ್ಗರಣೆಗೆ ಬೇಕಾದ ಪದಾರ್ಥಗಳು
1/2 ಟೀಸ್ಪೂನ್ ಸಾಸಿವೆ ಬೀಜಗಳು
1/2 ಟೀಸ್ಪೂನ್ ಜೀರಿಗೆ ಬೀಜಗಳು
ಒಂದು ದೊಡ್ಡ ಚಿಟಿಕೆ ಇಂಗು ಅಥವಾ 4 ಲವಂಗ ಬೆಳ್ಳುಳ್ಳಿ
5-6 ಕರಿಬೇವಿನ ಎಲೆಗಳು
2 ಟೀಸ್ಪೂನ್ ಅಡುಗೆ ಎಣ್ಣೆ
## ಮಾಡುವ ವಿಧಾನ 
ಹುರುಳಿ ಕಾಳು ಸಾರು ಅಥವಾ ಕುದುರೆ ಗ್ರಾಂ ರಸಂ ತಯಾರಿಸಲು ಅಗತ್ಯವಿರುವ ನೀರು ಸೇರಿಸಿ ಕುದಿಸಿ ಮತ್ತು ಬೇಯಿಸಿ. ನಿಮಗೆ ಸಮಯವಿದ್ದರೆ ನೀವು ಅಡುಗೆ ಮಾಡುವ ಮೊದಲು ಅದನ್ನು ನೆನೆಸಿಡಬಹುದು ಅಥವಾ ನೀವು ಕುದುರೆ ಗ್ರಾಂ ಮೊಗ್ಗುಗಳನ್ನು ಸಹ ಬಳಸಬಹುದು. ಬೇಯಿಸಿದ ಕುದುರೆ ಕಾಳಿನಿಂದ ನೀರನ್ನು ಹರಿಸಿ ಅದನ್ನು ಪಕ್ಕಕ್ಕೆ ಇರಿಸಿ.ಹುರುಳಿ ಕಾಳು ಸಾರು ಅಥವಾ ಕುಡು ಸಾರು ಅಥವಾ ಕುದುರೆ ಸಾರುಗಾಗಿ ಹಸಿರು ಬೇಳೆಯನ್ನು ತೊಳೆಯಿರಿ ಮತ್ತು ಬೇಯಿಸಿ.
ಈ ಮಧ್ಯೆ ಬಾಣಲೆಯನ್ನು ಬಿಸಿ ಮಾಡಿ ಮತ್ತು ಕೆಂಪು ಮೆಣಸಿನಕಾಯಿಗಳು, ಕೊತ್ತಂಬರಿ ಬೀಜಗಳು, ಜೀರಿಗೆ, ಇಂಗು ಮತ್ತು ಮೆಂತ್ಯ ಬೀಜಗಳನ್ನು 1 ಟೀಸ್ಪೂನ್ ಎಣ್ಣೆಯನ್ನು ಬಳಸಿ ಹುರಿಯಿರಿ. (ನೀವು ರಸಂ ಪುಡಿಯನ್ನು ಬಳಸಬಹುದು ಮತ್ತು ತೆಂಗಿನಕಾಯಿಯೊಂದಿಗೆ ರಸಂ ಪುಡಿಯನ್ನು ರುಬ್ಬಬಹುದು).ಹುರುಳಿ ಕಾಳು ಸಾರು ಅಥವಾ ಕುಡು ಸಾರು ಅಥವಾ ಕುದುರೆ ಗ್ರಾಮ್ ರಸಂಗಾಗಿ ಮಸಾಲೆಗಳು ತುರಿದ ತೆಂಗಿನಕಾಯಿಯೊಂದಿಗೆ ಹುರಿದ ಪದಾರ್ಥಗಳನ್ನು ನಯವಾದ ಪೇಸ್ಟ್ ತನಕ ರುಬ್ಬಿಕೊಳ್ಳಿ.
## ಉಲ್ಲೇಖ 
ವರ್ಗ:ದ್ವಿದಳ ಧಾನ್ಯಗಳು
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ಜಗಟೆ ಸೊಪ್ಪಿನ ಸುಕ್ಕಾ

ತಗಟೆ ಸೊಪ್ಪನ್ನು  ಆಟಿ ತಿಂಗಳಲ್ಲಿ ಹೆಚ್ಚಾಗಿ ಉಪಯೋಗ ಮಾಡುತ್ತಾರೆ. ಕನ್ನಡದಲ್ಲಿ ತಗಟೆ, ತುಳುವಿನಲ್ಲಿ 'ತಜಂಕ್ತಜಂಕ್ ಸೊಪ್ಪು 'ಎಂದು ಕರೆಯಲ್ಪಡುವ ಸೊಪ್ಪಿಗೆ ಇಂಗ್ಲಿಷ್‌ನಲ್ಲಿ 'cassia tora' ಎಂದು ಕರೆಯುತ್ತಾರೆ. ಈ ಸೊಪ್ಪು ಮಳೆಗಾಲದಲ್ಲಿ ಹಳ್ಳಿ ಕಡೆಗಳಲ್ಲಿ ಯಥೇಚ್ಛವಾಗಿ ಬೆಳೆಯುತ್ತದೆ. ಇದರ ಚಿಗುರು ಎಲೆ ಚಿವುಟಿ ತಂದು ಅದನ್ನು ಸ್ವಚ್ಛ ಮಾಡಿ ಕತ್ತರಿಸಿ ಇದರಿಂದ ಪಲ್ಯ, ಸಾರು, ಪತ್ರೊಡೆ ಮುಂತಾದ ರುಚಿಕರವಾದ ಅಡುಗೆ ಮಾಡಲಾಗುವುದು.ಇದರ ಪಲ್ಯ ಮಾಡುವ ವಿಧಾನ ಇತರ ಸೊಪ್ಪು ಪಲ್ಯದಂತೆಯೇ ಹೆಚ್ಚಿನ ವ್ಯತ್ಯಾಸವೇನೂ ಇಲ್ಲ,.

## ಬೇಕಾಗುವ ಸಾಮಗ್ರಿಗಳು 
ತಜಂಕ್ ಅಥವಾ ತಗಟೆ ಎಲೆ, ಈರುಳ್ಳಿ,ಹಸಿ ಮೆಣಸಿನಕಾಯಿ, ಅರಿಶಿಣ ಪುಡಿ, ಚಮಚ, ಕಪ್ ತೆಂಗಿನ ತುರಿ, ರುಚಿಗೆ ತಕ್ಕ ಉಪ್ಪು, ಸಾಸಿವೆ ತೆಂಗಿನೆಣ್ಣೆ, ಚಮಚ/ಯಾವ ಅಡುಗೆ ಎಣ್ಣೆ ಬೇಕಾದರೂ ಬಳಸಬಹುದು.

## ಮಾಡುವ ವಿಧಾನ 
ಮೊದಲಿಗೆ ತಜಂಕ್ ಅಥವಾ ತಗಟೆ ಸೊಪ್ಪಿನ ಎಲೆ ಬಿಡಿಸಿಕೊಳ್ಳಬೇಕು. ಮತ್ತೆ ಈರುಳ್ಳಿ ಹಾಗೂ ಹಸಿ ಮೆಣಸು ಕತ್ತರಿಸಿ, ಪ್ಯಾನ್‌ಗೆ ಎಣ್ಣೆ ಹಾಕಿ ಎಣ್ಣೆ ಬಿಸಿಯಾದಾಗ ಸಾಸಿವೆ ಹಾಕಿ, ಸಾಸಿವೆ ಚಟ್‌ಪಟ್ ಶಬ್ದ ಮಾಡುವಾಗ ಈರುಳ್ಳಿ, ಹಸಿ ಮೆಣಸಿನಕಾಯಿ ಹಾಕಿ ಫ್ರೈ ಮಾಡಿ. ನಂತರ ಸೊಪ್ಪು ತೊಳೆದು ಹಾಕಿ, ರುಚಿಗೆ ತಕ್ಕ ಉಪ್ಪು, ಅರಿಶಿಣ ಸೇರಿಸಿ ಕಡಿಮೆ ಉರಿಯಲ್ಲಿ  ಬೇಯಿಸಿ.  ಸೊಪ್ಪು ಬೆಂದು ಬರುವಾಗ ತುರಿದ ತೆಂಗಿನ ಕಾಯಿ ಹಾಕಿ  ಫ್ರೈ ಮಾಡಿದರೆ ತಗಟೆ ಸೊಪ್ಪಿನ ಪಲ್ಯ ರೆಡಿ.

## ತಗಟೆ ಸೊಪ್ಪಿನ ಸುಕ್ಕ 
ಇದೇ ರೀತಿ ತಗಟೆ ಸೊಪ್ಪಿನ ಸುಕ್ಕ ಮಾಡುವುದು.ತಗಟೆ ಸೊಪ್ಪನ್ನು ಬೀಯಿಸಿ  ಅದಕ್ಕೆ ತೆಂಗಿನ ತುರಿ, ಜೀರಿಗೆ, ಬೆಳ್ಳುಳ್ಳಿ, ಸ್ವಲ್ಪ ಅಕ್ಕಿ ಯನ್ನು  ಕೊತ್ತಂಬರಿ, ಮೆಣಸು, ಪುಳಿ,ಹಾಕಿ ತರಿ ತರಿ ಯಾಗಿ ರುಬ್ಬಿ ಆ ಮಸಾಲೆಯನ್ನು ಸೇರಿಸಿದರೆ ಸುಕ್ಕ ರೆಡಿ.ತಜಂಕ್ ಸೊಪ್ಪು

## ಉಲ್ಲೇಖಗಳು 
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ಅರಶಿನ ಎಲೆ ಗಟ್ಟಿ

## ಅರಶಿಣ ಎಲೆಯ ಗಟ್ಟಿ 
ಅರಿಶಿಣ ರೋಗನಿರೋಧಕ ಗುಣವನ್ನು ಹೊಂದಿದ್ದು,ಅನೇಕ ರೋಗಗಳನ್ನು ಬಾರದಂತೆ ತಡೆಯಬಲ್ಲದು. ನಿಯಮಿತ ಅರಿಶಿಣ ಸೇವನೆಯಿಂದ ಕ್ಯಾನ್ಸರ್‍ನಂತಹ ಮಾರಕ ರೋಗ ಬಾರದಂತೆ ತಡೆಯಬಹುದು ಎಂಬುದು ವೈಜ್ಞಾನಿಕವಾಗಿಯೂ ದೃಢಪಟ್ಟಿದೆ. ಚರ್ಮ ರೋಗಗಳಿಗೂ ಅರಿಶಿಣ ರಾಮಬಾಣ ಎಂಬುದು ಎಲ್ಲರಿಗೂ ತಿಳಿದಿರುವ ಸಂಗತಿ. ಅರಿಶಿಣದ ಕೊಂಬು, ಅದರ ಪುಡಿಯನ್ನು ನಾವು ನಿತ್ಯದ ಆಹಾರದಲ್ಲಿ ಬಳಸುತ್ತೇವೆ. ಆದರೆ, ಅರಿಶಿಣದ ಎಲೆ ಬಳಕೆ ತುಂಬಾನೇ ಕಡಿಮೆ. ಕರಾವಳಿ ಭಾಗದಲ್ಲಿ ಅರಿಶಿಣದ ಎಲೆಯಿಂದ ಸಿಹಿ ಕಡುಬು ತಯಾರಿಸುತ್ತಾರೆ. ಅರಿಶಿಣ ಎಲೆ ಕಡುಬು ಅಥವಾ ಗಟ್ಟಿ ಎಂದು ಕರೆಯಲ್ಪಡುವ ಈ ತಿನಿಸನ್ನು ಒಮ್ಮೆ ಸವಿದರೆ ಸಾಕು, ಅದರ ರುಚಿ ಹಾಗೂ ಪರಿಮಳವನ್ನು ಮರೆಯಲು ಸಾಧ್ಯವೇ ಇಲ್ಲ.ಇದು ಬಾಯಿಗೆ ರುಚಿಕಾರಿ,ಆರೋಗ್ಯಕ್ಕೂ ಹಿತಕಾರಿ.

## ಮಾಡುವ ವಿಧಾನ 
ಅರಶಿನ ಎಲೆ ಗಟ್ಟಿ,ಅರಿಶಿನದ ಎಲೆಗಳಲ್ಲಿ ಗಟ್ಟಿಯನ್ನು ಹಬೆಯಲ್ಲಿ ಬೇಯಿಸುವುದು. ಇದು ಸುವಾಸನೆ ಮತ್ತು ಪರಿಮಳವನ್ನು ನೀಡುತ್ತದೆ. ಮಾನ್ಸೂನ್ ಪ್ರಾರಂಭವಾಗುತ್ತಿದ್ದಂತೆ, ಕರ್ನಾಟಕದ ಕರಾವಳಿ ಭಾಗಗಳಲ್ಲಿ ಅರಿಶಿನ ಎಲೆಗಳು ಹೇರಳವಾಗಿ ಬೆಳೆಯುತ್ತವೆ. ಈ ಅರಿಶಿನ ಎಲೆಗಳನ್ನು 'ಅರಶಿನ ಎಲೆ ಗಟ್ಟಿ' ಎಂಬ ರುಚಿಕರವಾದ ಸಿಹಿ ಖಾದ್ಯವನ್ನು  ಮಾಡಲು ಬಳಸಲಾಗುತ್ತದೆ. ಇದಕ್ಕೆ ಕುಚ್ಚಲು ಅಕ್ಕಿ, ಆಥವ ಬೆಳ್ತಿಗೆ ಅಕ್ಕಿ, ಈ ನೆನೆಸಿದ ಅಕ್ಕಿ, ಮತ್ತು ತೆಂಗಿನಕಾಯಿಯನ್ನು ಬಳಸಿ ಮಾಡಿದ ದಪ್ಪ ಹಿಟ್ಟನ್ನು ಅರಿಶಿನದ  ಎಲೆಗಳ ಮೇಲೆ ಹರಡಿ ಬೆಲ್ಲ ಮತ್ತು ಉಬ್ಬಿದ ಭತ್ತದ ಮಿಶ್ರಣವನ್ನು ಹಾಕಲಾಗುತ್ತದೆ, ನಂತರ ಅದನ್ನು ಆವಿಯಲ್ಲಿ ಬೇಯಿಸಿ ಎಚ್ಚರಿಕೆಯಿಂದ ಸಿಪ್ಪೆ ತೆಗೆಯಲಾಗುತ್ತದೆ.  
 
ಅರಿಶಿನದ ಎಲೆಗಳಲ್ಲಿ ಗಟ್ಟಿಯನ್ನು ಹಬೆಯ ಸಮಯದಲ್ಲಿ ಬಿಡುಗಡೆ ಮಾಡುವ ಸೂಕ್ಷ್ಮ ಪರಿಮಳವು ಬಹುತೇಕ ಸಿಹಿ ಮತ್ತು ಹೂವಿನಂತಿರುತ್ತದೆ. ಇದು ಇಡೀ ಮನೆಯವರನ್ನು ಆವರಿಸುತ್ತದೆ ಮತ್ತು ಹೇಗಾದರೂ ಶುದ್ಧತೆಯ ಭಾವನೆಯನ್ನು ಉಂಟುಮಾಡುತ್ತದೆ. ಮತ್ತು ತುಪ್ಪವನ್ನು ಅರಶಿನ ಎಲೆ ಗಟ್ಟಿಯ ಮೇಲೆ ಬಡಿಸುವ ಮೊದಲು ಅದನ್ನು ಕರಗಿಸಿದಾಗ, ತುಪ್ಪದ ಗುಣಮಟ್ಟವನ್ನು ಸೂಚಿಸುವ  ಪರಿಮಳದ ಪದರವನ್ನು ಸೇರಿಸುತ್ತದೆ.

## ಬೇಕಾಗುವ ಸಾಮಗ್ರಿಗಳು 
ಅರಿಶಿಣ ಎಲೆಗಳು,ಕುಚ್ಚಲಕ್ಕಿ/ಬೆಳ್ತಿಗೆ ಅಕ್ಕಿ,ತಿಂಡಿ ಅಕ್ಕಿ,ತೆಂಗಿನ ತುರಿ,ಬೆಲ್ಲದ ಪುಡಿ,ಉಪ್ಪು,ನೀರು

## ಅಡುಗೆ ವಿಧಾನಗಳು 
ಅಕ್ಕಿ ಹಿಟ್ಟು ತೆಗೆದುಕೊಂಡು ಉಪ್ಪು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ಪ್ರತ್ಯೇಕ ತಟ್ಟೆಯನ್ನು ತೆಗೆದುಕೊಂಡು ಅದಕ್ಕೆ ತುರಿದ ತೆಂಗಿನಕಾಯಿ, ಬೆಲ್ಲ,ಸೇರಿಸಿ ಮಿಶ್ರಣ ಮಾಡಿ.
ಅರಿಶಿನ ಎಲೆಯ ಮೇಲೆ ಗಟ್ಟಿಯಾಗಿ ಅರಿಶಿನದ ಎಲೆ ಹರಡಿದ ಅಕ್ಕಿ ಹಿಟ್ಟಿನ ಮಿಶ್ರಣವನ್ನು ಹಾಕಿ ನಂತರ ತೆಂಗಿನ ಮಿಶ್ರಣವನ್ನು ಎಲೆಯ ಮೇಲೆ ಸಮವಾಗಿ ಹರಡಿ.ಅದರ ಎಲೆಯನ್ನು ಅರ್ಧದಷ್ಟು ಮಡಿಸಿ ಅದನ್ನು ಇಡ್ಲಿ ಪಾತ್ರೆಯಲ್ಲಿ ಬೇಯಿಸಿ.

## ಉಲ್ಲೇಖಗಳು 
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ಹಾಲೆ ಮರದ ಕಷಾಯ

ಆಷಾಢ ಮಾಸದಂದು ಹಾಲೆ  ಮರದ ಕಷಾಯವನ್ನು ಸೇವಿಸುವುದರಿಂದ ಶೀತ ದೂರವಾಗುತ್ತದೆ, ಜೀರ್ಣಾಂಗದ ಸಮಸ್ಯೆ, ಕ್ಯಾನ್ಸರ್‌, ಡೆಂಗ್ಯೂವನ್ನೂ ಕೂಡ ಇದು ಉತ್ತಮ. ಈ ಕಷಾಯದಲ್ಲಿ ಉಷ್ಣದ ಅಂಶ ಹೆಚ್ಚಾಗಿರುತ್ತದೆ. ಆದ್ದರಿಂದ ಇದನ್ನು ಮಳೆಗಾಲದಲ್ಲಿ ಸೇವಿಸುವುದರಿಂದ ಶೀತದ ವಾತಾವರಣದಿಂದ ಉಂಟಾಗುವ ಆರೋಗ್ಯದ ಸಮಸ್ಯೆಗಳನ್ನು ದೂರಾಗಿಸುತ್ತದೆ.
ಈ ಕಷಾಯವನ್ನು ಹಾಲೆ ಮರಹಾಲೆ ಮರದ ತೊಗಟೆ ಯಿಂದ ಮಾಡುತ್ತಾರೆ. ಈ ಮರ ಸಾವಿರ ಪಾಲಷ್ಟು ಔಷಧೀಯ ಗುಣಗಳನ್ನು ಹೊಂದಿದ್ದು, ಮರದ ತೊಗಟೆಯನ್ನು ಕೆತ್ತಿದಾಗ ಹಾಲಿನ ರೂಪದಲ್ಲಿ ರಸ ಚೆಲ್ಲುತ್ತದೆ. ಈ ರಸವು ಆಟಿಯಲ್ಲಿ ಔಷಧೀಯ ಸತ್ವಗಳನ್ನು ಒಳಗೊಂಡಿದ್ದು ಆರೋಗ್ಯವನ್ನು ಕಾಪಾಡುತ್ತದೆ. ಅಮಾವಾಸ್ಯೆಯ ಹಿಂದಿನ ದಿನ ಪಾಲೆ ಮರದ ಬಳಿ ತೆರಳಿ ಗುರುತು ಹಿಡಿದು ಬರುತ್ತಾರೆ. ಮರುದಿನ ಸೂರ್ಯೋದಕ್ಕೂ ಮುನ್ನ ಎದ್ದು ಬೆತ್ತಲೆಯಲ್ಲಿ ಪಾಲೆ‌ ಮರದ ಹತ್ತಿರ ಹೋಗಿ ಕಲ್ಲಿನಿಂದ ಕೆತ್ತುತ್ತಾರೆ. ಲೋಹದಾಂಶ ಆ ಮರಕ್ಕೆ‌ ತಾಗಿದರೆ ಔಷಧೀಯ ಗುಣ ನಾಶವಾಗುತ್ತದೆ ಎಂಬ ಕಾರಣಕ್ಕೆ ಕಲ್ಲಿನಿಂದ‌ ಕೆತ್ತುತ್ತಾರೆ.ತುಳುನಾಡಲ್ಲಿ ಆಟಿ ಅಮಾವಾಸ್ಯೆಗೆ ವಿಶೇಷ ಮಹತ್ವ; ಪಾಲೆ ಮರದ ಕಷಾಯ ಸೇವಿಸೋದ್ರ ಹಿಂದಿದೆ ಔಷಧೀಯ ಸತ್ವ.
## ಕಷಾಯಕ್ಕೆ ಬೇಕಾಗುವ ಸಾಮಾನು 
* ಹಾಲೆ ಮರದ ತೊಗಟೆ 
* ಓಮ
* ಬೆಳ್ಳುಳ್ಳಿ
*ಅರಶಿಣ
*ಕರಿ ಮೆಣಸು

## ಕಷಾಯ ಮಾಡುವ ವಿಧಾನ 
ಕೆತ್ತಿತಂದ ತೊಗಟೆಯನ್ನು ಓಮ, ಬೆಳ್ಳುಳ್ಳಿ, ಅರಿಶಿನ, ಕರಿ ಮೆಣಸು ಹಾಕಿ ಪುಡಿ ಮಾಡಿ ರಸ ತೆಗೆಯುತ್ತಾರೆ. ನಂತರ ಅದಕ್ಕೆ ಬಿಳಿಯಾದ ಕಲ್ಲನ್ನು ಬಿಸಿ ಮಾಡಿ ಮುಚ್ಚುತ್ತಾರೆ. ಈ ಕಷಾಯವನ್ನು ಕುಡಿಯುವುದರಿಂದ ಮಲೇರಿಯಾ, ಅತಿಸಾರ, ಚರ್ಮದ ಸಮಸ್ಯೆಗಳು ಮತ್ತು ಆಸ್ತಮಾ ಹೀಗೆ ಅನೇಕ ರೋಗಗಳನ್ನು ದೂರ ಮಾಡುತ್ತವೆ ಎಂಬ‌ ನಂಬಿಕೆ. ಕಹಿಯಾಗಿರುವ ಈ ಔಷಧಿಯನ್ನು ಖಾಲಿ ಕೊಟ್ಟೆಗೆ ಕುಡಿಯುತ್ತಾರೆ. ಈ ಔಷಧಿ ಮುಂದಿನ ಆಷಾಢದವರೆಗೆ ಆರೋಗ್ಯ ಉತ್ತಮವಾಗಿರಿಸುವಂತೆ ಮಾಡುತ್ತದೆ. ಈ ಕಷಾಯದಲ್ಲಿ ಉಷ್ಣದ ಅಂಶ ಅಡಕವಾಗಿರುವ ಕಾರಣ ಮೆಂತ್ಯೆ ಗಂಜಿ ತಿನ್ನುತ್ತಾರೆ. ಆದರೆ ಈ ಪಾಲೆ ಮರದ ಕಷಾಯವನ್ನು ಕುಡಿಯುವುದರಿಂದ ರೋಗನಿರೋಧಕ ಶಕ್ತಿಯನ್ನು ಹೆಚ್ಚಿಸುವ ಸಾಮರ್ಥ್ಯವನ್ನು ಹೊಂದಿದೆ ಎಂಬ ನಂಬಿಕೆ ಇಂದಿಗೂ ಉಳಿದಿದೆ.
## ಉಲ್ಲೇಖ 
ವರ್ಗ:ತುಳುವರ ಆಟಿ ತಿಂಗಳು
ಬಾಳೆದಿಂಡು ಉಪ್ಪಿನಕಾಯಿ

ಬಾಳೆ ಕಾಂಡದ ಆರೋಗ್ಯ ಪ್ರಯೋಜನಗಳು:
ಬಾಳೆ ಕಾಂಡವು ಸಮೃದ್ಧ ಪೋಷಕಾಂಶಗಳು ಮತ್ತು ಫೈಬರ್‌ನಿಂದ ತುಂಬಿರುತ್ತದೆ. ಮೂತ್ರಪಿಂಡದ ಕಲ್ಲುಗಳಿಗೆ ಇದು ಉತ್ತಮ ಪರಿಹಾರವಾಗಿದೆ. ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಸೇವಿಸಿದ ಬಾಳೆ ಕಾಂಡದ ರಸವು ತೂಕ ನಷ್ಟಕ್ಕೆ ಸಹಾಯ ಮಾಡುತ್ತದೆ (ಬಾಳೆ ಕಾಂಡದ ತುಂಡುಗಳನ್ನು ಮಿಶ್ರಣ ಮಾಡಿ, ಜರಡಿ ಮತ್ತು ಚಿಟಿಕೆ ಉಪ್ಪು ಮತ್ತು ಜೀರಿಗೆ ಪುಡಿ ಸೇರಿಸಿ). ಬಾಳೆ ಕಾಂಡವನ್ನು ತಿಂಗಳಿಗೊಮ್ಮೆಯಾದರೂ ನಮ್ಮ ಆಹಾರದಲ್ಲಿ ಸೇರಿಸುವುದು ಒಳ್ಳೆಯದು ಏಕೆಂದರೆ ಇದು ನಿರ್ವಿಶೀಕರಣಕ್ಕೆ ಸಹಾಯ ಮಾಡುತ್ತದೆ. ಸಾಸಿವೆ, ಪಲ್ಯ, ಬೇಲ್ಪುರಿ, ಸಲಾಡ್ ಇತ್ಯಾದಿ ಬಾಳೆ ಕಾಂಡದಿಂದ ಮಾಡಬಹುದಾದ ಹಲವಾರು ಖಾದ್ಯಗಳಿವೆ. ಆದರೆ ಬಾಳೆ ಕಾಂಡವನ್ನು ಬಳಸಿ ನೀವು ಯಾವುದೇ ಖಾದ್ಯವನ್ನು ಮಾಡಬಹುದು.

## ಬೇಕಾಗುವ ಸಾಮಗ್ರಿಗಳು:
* ಬಾಳೆ ದಿಂಡು
* ಲಿಂಬೆ
* ಉಪ್ಪು
* ಮೆತ್ತೆ
* ಕಾಳು ಮೆಣಸು
* ಮೆಣಸು 
* ಜೀರಿಗೆ
* ಎಣ್ಣೆ
* ಸಾಸಿವೆ
* ಅರಶಿನ

## ಉಪ್ಪಿನಕಾಯಿ ಮಾಡುವ ವಿಧಾನಗಳು 
ಬಾಳೆ ದಿಂಡನ್ನು ಸಣ್ಣ ಸಣ್ಣ ಹೋಲುಗಳಾಗಿ ಕತ್ತರಿಸಿ ಒಂದು ಪಾತ್ರೆಯಲ್ಲಿ ಹಾಕಿ ಅದಕ್ಕೆ ನಿಂಬೆ ರಸ, ಉಪ್ಪು ಹಾಕಿ ಇಡಬೇಕು. ನಂತರ ಸ್ವಲ್ಪ ಮೆತ್ತೆ, ಕಾಳು ಮೆಣಸು, ಜೀರಿಗೆ, ಮೆಣಸು ಎಲ್ಲವನ್ನು ಪುಡಿ ಮಾಡಿ. ಆ ಪುಡಿಯನ್ನು ಬಾಳೆ ದಿಂಡಿನ ಪಾತ್ರೆಗೆ ಹಾಕಿ ಚೆನ್ನಾಗಿ ಮಿಕ್ಸ್ ಮಾಡಿ ಇಡಬೇಕು. ನಂತರ ಒಗ್ಗರಣೆಗೆ, ಎಣ್ಣೆ, ಸಾಸಿವೆ, ಹಾಕಿ ಕೊನೆಗೆ ಅರಶಿನ ಹುಡಿ ಹಾಕಿ ಮಿಕ್ಸ್ ಮಾಡಬೇಕು.

## ಉಲ್ಲೇಖ 
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ವರ್ಗ:ಆಟಿ ತಿನಿಸುಗಳು
ಅರಸಿನ ಎಲೆಯ ಕಡುಬು

ಅರಿಶಿನ ಎಲೆ ಕಡುಬು ಪಾಕವಿಧಾನವನ್ನು ತುಳುವಿನಲ್ಲಿ ಈರೆಡ್ಡ್ಯೆ ಅಂತ ಹೇಳ್ತಾರೆ. ಇದನ್ನು ತುಳುನಾಡಿನಲ್ಲಿ ನಾಗರ ಪಂಚಮಿನಾಗ ಪಂಚಮಿ ಯ ದಿನದಂದು ಮಾಡುವ ಕ್ರಮ ಇದೆ. ಅಕ್ಕಿ, ಬೆಲ್ಲ, ತೆಂಗಿನಕಾಯಿ ಮತ್ತು ಅರಿಶಿನ ಎಲೆಗಳನ್ನು ಬಳಸಿ ಅರಿಶಿನ ಎಲೆ ಕಡುಬು ತಯಾರಿಸಲಾಗುತ್ತದೆ. ಈರಡ್ಯೆ ಅಥವಾ ಅರಿಶಿನ ಎಲೆ ಕಡುಬು ತುಂಬಾ ಸುಲಭ ಮತ್ತು ಟೇಸ್ಟಿ ಆವಿಯಲ್ಲಿ ಬೇಯಿಸಿದ ಸಿಹಿ ಕುಂಬಳಕಾಯಿ ಅಥವಾ ಕಡುಬು ಪಾಕವಿಧಾನವಾಗಿದೆ. ಇದು ಕರ್ನಾಟಕದ ಮಂಗಳೂರು ಪ್ರದೇಶದಲ್ಲಿ ಬಹಳ ಜನಪ್ರಿಯವಾಗಿದೆ. ಇದು ಮನೆಯಲ್ಲಿ ಮಾಡಿದ ತುಪ್ಪದೊಂದಿಗೆ ತುಂಬಾ ರುಚಿಯಾಗಿರುತ್ತದೆ.
ಬಾಳೆ ಎಲೆಗಳನ್ನು ಬಳಸಿಯೂ ಈ ಕಡುಬು ಅಥವಾ ಡಂಪ್ಲಿಂಗ್‌ಗಳನ್ನು ತಯಾರಿಸಬಹುದು. ಆದರೆ ಅರಿಶಿನ ಎಲೆಗಳನ್ನು ಬಳಸುವುದರಿಂದ ಕಡುಬು ರುಚಿ ಮತ್ತು ಸುವಾಸನೆಯನ್ನು ಹೆಚ್ಚಿಸುತ್ತದೆ. ನೀವು ಈ ಎಲೆಗಳನ್ನು ಹೊಂದಿಲ್ಲದಿದ್ದರೆ ನೀವು ಕಾಯಿ ಕಡುಬು ಮತ್ತು ಕರ ಕಡುಬು ಪಾಕವಿಧಾನಗಳನ್ನು ಸಹ ಪ್ರಯತ್ನಿಸಬಹುದು.
ಈರಡ್ಯೆ ಎಂಬುದು ತುಳು ಹೆಸರು, ಇಲ್ಲಿ "ತುಳು"ತುಳುನಾಡಿನ ಗಟ್ಟಿ ಎಂಬುದು ಕರ್ನಾಟಕದ ಮಂಗಳೂರು ಪ್ರದೇಶದಲ್ಲಿ ಮಾತನಾಡುವ ಸ್ಥಳೀಯ ಭಾಷೆಯಾಗಿದೆ. ಕನ್ನಡದಲ್ಲಿ ಇವುಗಳನ್ನು ಅರಿಶಿನ ಎಲೆ ಕಡುಬು ಅಥವಾ ಅರಿಶಿನ ಎಲೆ ಗಟ್ಟಿ ಎಂಬ ಹೆಸರಿನಿಂದ ಕರೆಯುತ್ತಾರೆ. ಅಕ್ಕಿಯನ್ನು ನೆನೆಸಿ ರುಬ್ಬುವ ಮೂಲಕ ಅಧಿಕೃತ ಪಾಕವಿಧಾನವನ್ನು ತಯಾರಿಸಲಾಗುತ್ತದೆ. ತೆಳುವಾದ ಹಿಟ್ಟನ್ನು ತಯಾರಿಸಲಾಗುತ್ತದೆ ಮತ್ತು ನಂತರ ಅದನ್ನು ಮೃದುವಾದ ಹಿಟ್ಟನ್ನು ಪಡೆಯಲು ಬೇಯಿಸಲಾಗುತ್ತದೆ. ಅಕ್ಕಿ ಹಿಟ್ಟು ಬಳಸಿ, ಸುಲಭವಾದ ವಿಧಾನದಲ್ಲಿ ಮಾಡಬಹುದು.

## ಬೇಕಾಗುವ ಸಾಮಗ್ರಿಗಳು 
* ಅಕ್ಕಿ
* ತೆಂಗಿನಕಾಯಿ ತುರಿ
* ಬೆಲ್ಲ
* ತುಪ್ಪ
* ಏಲಕ್ಕಿ
* ಉಪ್ಪು
* ಅರಶಿನ ಎಲೆ

## ಮಾಡುವ ವಿಧಾನಗಳು 
ಅಕ್ಕಿ ಹಿಟ್ಟು ತೆಗೆದುಕೊಂಡು ಉಪ್ಪು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ಪ್ರತ್ಯೇಕ ತಟ್ಟೆಯನ್ನು ತೆಗೆದುಕೊಂಡು ಅದಕ್ಕೆ ತುರಿದ ತೆಂಗಿನಕಾಯಿ, ಬೆಲ್ಲ, ಕ  ಸೇರಿಸಿ ಮಿಶ್ರಣ ಮಾಡಿ.
ಅರಿಶಿನ ಎಲೆಯ ಮೇಲೆ ಗಟ್ಟಿಯಾಗಿ ಅರಿಶಿನದ ಎಲೆ ಹರಡಿದ ಅಕ್ಕಿ ಹಿಟ್ಟಿನ ಮಿಶ್ರಣವನ್ನು ಹಾಕಿ ನಂತರ ತೆಂಗಿನ ಮಿಶ್ರಣವನ್ನು ಎಲೆಯ ಮೇಲೆ ಸಮವಾಗಿ ಹರಡಿ.ಅದರ ಎಲೆಯನ್ನು ಅರ್ಧದಷ್ಟು ಮಡಿಸಿ ಅದನ್ನು ಇಡ್ಲಿ ಪಾತ್ರೆಯಲ್ಲಿ ಬೇಯಿಸಿ.

## ಉಲ್ಲೇಖ 
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ವರ್ಗ:ಆಟಿ ತಿನಿಸುಗಳು
ಉದಯಗಿರಿ ಮತ್ತು ಖಂಡಗಿರಿ ಗುಹೆಗಳು

thumb|300x300px|ಭುವನೇಶ್ವರದಲ್ಲಿ ಉದಯಗಿರಿ ಮತ್ತು ಖಂಡಗಿರಿ ಗುಹೆಗಳು
**ಉದಯಗಿರಿ** ಮತ್ತು **ಖಂಡಗಿರಿ** ಒಡಿಶಾ ರಾಜ್ಯದಲ್ಲಿ ಭುವನೇಶ್ವರದಿಂದ ವಾಯವ್ಯಕ್ಕೆ 5 ಮೈ. ದೂರದಲ್ಲಿರುವ ಸಣ್ಣ ಗುಡ್ಡಗಳು (ಉ.ಅ. 200 16'; ಪೂ.ರೇ. 850 47').

## ಉದಯಗಿರಿ 
ಉದಯಗಿರಿಯ ಬೌದ್ಧ ಗುಹೆಗಳಲ್ಲಿ ಹಲವು ಕಲಿಂಗ ರಾಜ ಖಾರವೇಲನ ಕಾಲದ್ದವೆಂದು (ಸು. 2ನೆಯ ಶತಮಾನ) ತರ್ಕಿಸಲಾಗಿದೆ. ಒರಿಸ್ಸದ ಉದಯಗಿರಿ ಗುಹೆಗಳಲ್ಲಿ ಮಂಚಪುರಿ ಗುಹೆಯನ್ನು ಆರ್ಯ ಮಹಾಮೇಘವಾಹನ ಮಹಾರಾಜ ವಕ್ರದೇವನು ಕೊರೆಯಿಸಿದ. ಉದಯಗಿರಿಯ ಗವಿಗಳಲ್ಲಿ **ರಾಣಿಗುಂಫ** ಎಂಬ ಗವಿ ಎಲ್ಲಕ್ಕೂ ದೊಡ್ಡದಿದ್ದು ಅದರ ಒಳಭಾಗದಲ್ಲಿ ಅನೇಕ ಮೂರ್ತಿಗಳ ಸಾಲುಗಳನ್ನು ಕೆತ್ತಲಾಗಿದೆ. ಇವು ಭವ್ಯ ಮತ್ತು ಚೈತನ್ಯಪೂರ್ಣ ಕಲಾಕೃತಿಗಳು. ಇವುಗಳಲ್ಲಿನ ಬೌದ್ಧ ಶಿಲ್ಪಗಳ ಪೈಕಿ ಬೋಧಿವೃಕ್ಷದ ಸುತ್ತ ಸ್ತ್ರೀಪುರುಷರು ವಾದ್ಯಗಳನ್ನು ನುಡಿಸಿ ಹಾಡಿ ನರ್ತಿಸುತ್ತಿರುವ ಚಿತ್ರ ಅತ್ಯಂತ ಆಕರ್ಷಕವಾದದ್ದು.
center|thumb|350x350px|ರಾಣಿಗುಂಫಾದ ಸಮಗ್ರ ನೋಟ

## ಖಂಡಗಿರಿ 
ಮರಳು ಶಿಲೆಗಳಿಂದಾದ ಖಂಡಗಿರಿ ಗುಡ್ಡದಲ್ಲಿ ಕೊರೆಯಲಾಗಿರುವ ಜೈನವಿಹಾರಗಳು ಪಾಚೀನ ಕಾಲದಿಂದಲೂ ಜೈನರಿಗೆ ಪವಿತ್ರವಾದವು. ಇಲ್ಲಿಯ ಕೆಲವು ಗುಹೆಗಳನ್ನು ಬಿಟ್ಟರೆ ಉಳಿದ ಎಲ್ಲ ಗುಹೆಗಳೂ ಕ್ರಿ.ಶ.ದ ಪ್ರಾರಂಭಕ್ಕೆ ಸೇರಿದವು.

ಈ ಗುಡ್ಡ ಚಿಕ್ಕದಾದ್ದರಿಂದ ಇಲ್ಲಿಯ ವಿಹಾರಗಳು ಪಶ್ಚಿಮ ಘಟ್ಟಗಳಲ್ಲಿ ಕೊರೆಯಲಾಗಿರುವ ವಿಹಾರಗಳಷ್ಟು ವಿಶಾಲವಾಗಿಲ್ಲ. ಇವುಗಳ ರಚನಾಕ್ರಮ ಅತ್ಯಂತ ಸರಳವಾಗಿದೆ. ಸಾಮಾನ್ಯವಾಗಿ ಒಂದು ಸಣ್ಣ ಕೋಣೆಯಿದ್ದು ಅದರ ಮುಂಭಾಗದಲ್ಲಿ ಸ್ತಂಭಗಳುಳ್ಳ ಒಂದು ಕೈಸಾಲೆ ಇರುತ್ತದೆ.

### ಅನಂತಗುಂಫಾ 
thumb|300x300px|ಅನಂತಗುಂಫಾ ಗುಹೆ
ಖಂಡಗಿರಿಯಲ್ಲಿರುವ ಗುಹೆಗಳ (ಗುಂಫಾ) ಸಂಖ್ಯೆ ಸುಮಾರು ಹದಿನೈದು. ಇವುಗಳ ಪೈಕಿ **ಅನಂತಗುಂಫಾ** ಮುಖ್ಯವಾದ್ದು. ಇದು ಕ್ರಿ.ಶ. ಒಂದನೆಯ ಶತಮಾನಕ್ಕೆ ಸೇರಿದ್ದು. ಇತರ ಗುಹೆಗಳಂತೆ ಇದು ಕೂಡ ಅತ್ಯಂತ ಸರಳವಾಗಿದ್ದರೂ ಇಲ್ಲಿಯ ಮತೀಯ ಹಾಗೂ ಅಲಂಕಾರಿಕ ಶಿಲ್ಪಗಳು ಸಾಂಚಿಯ ಶಿಲ್ಪಗಳನ್ನು ಹೋಲುವುದು ಇದರ ವೈಶಿಷ್ಟ್ಯ. ಈ ಗುಹೆಯಲ್ಲಿ ಸ್ತ್ರೀಯರು, ಆನೆಗಳು, ಹೆಬ್ಬಾತು, ಇತ್ಯಾದಿಗಳ ಶಿಲ್ಪಗಳಿವೆ. ಕೈಸಾಲೆಯ ಗೋಡೆಯ ಮೇಲೆ ಸಾಲಾಗಿ ಕಡೆದಿರುವ ಕಟಕಟೆಗಳು, ನಡುನಡುವೆ ಕಮಲದ ಹೂವುಗಳು, ಬಾಗಿಲ ಕಮಾನುಗಳ ಮೇಲಿರುವ ತ್ರಿರತ್ನ ಚಿಹ್ನೆಗಳು, ಬಾಲವನ್ನು ಹೆಣೆದುಕೊಂಡಿರುವ ನಾಗಗಳು, ಕೈಯಲ್ಲಿರುವ ಪಾತ್ರೆಯಿಂದ ಹೂವನ್ನು ಸುರಿಯುತ್ತ ಹಾರುತ್ತಿರುವ ವಿದ್ಯಾಧರರು, ಕಂಬದ ಮೇಲೆ ತಲೆಕೆಳಗಾಗಿ ಇಟ್ಟಿರುವ ಕಮಲಗಳು, ಸುಂದರ ಶಿಲ್ಪಗಳುಳ್ಳ ಬೋದಿಗೆಗಳು, ಇಷ್ಟಲ್ಲದೆ ಅನೇಕ ಗಿಡಮರಗಳ ಮತ್ತು ಪ್ರಾಣಿಗಳ ಶಿಲ್ಪಗಳು ಮಧ್ಯಭಾರತದ ಶುಂಗರ ಕಾಲದ ಸ್ತೂಪಗಳ ಮತ್ತು ವಿಹಾರಗಳ ಶಿಲ್ಪಗಳನ್ನು ಹೋಲುತ್ತವೆ. ಇದೇ ಶೈಲಿಯ ಬೋದಿಗೆಗಳು ಮತ್ತು ಅದರ ಮೇಲೆ ಕಡೆದಿರುವ ಶಿಲ್ಪಗಳು ಆರು ಶತಮಾನಗಳ ಅನಂತರ ಬಿಜಾಪುರ ಜಿಲ್ಲೆಯ ಬಾದಾಮಿಯಲ್ಲಿ ಕಂಡುಬರುವುದು ಗಮನಾರ್ಹ. ಈ ಗುಹೆಯ ಬಾಗಿಲುಗಳ ಚೌಕಟ್ಟಿನ ಮೇಲುಭಾಗದಲ್ಲಿ ಕೆತ್ತಿರುವ, ಕಮಲಾಸೀನಳಾದ ಲಕ್ಷ್ಮಿ, ರಥಾರೂಢನಾದ ಸೂರ್ಯ ಇವನ್ನು ವಿಶೇಷವಾಗಿ ಗಮನಿಸಬೇಕು.

ಖಂಡಗಿರಿಯ ಜೈನರ ಈ ನಿರ್ಮಾಣಗಳು ವಾಸ್ತುಶಿಲ್ಪದ ದೃಷ್ಟಿಯಲ್ಲಿ ಅಷ್ಟೊಂದು ಶ್ರೇಷ್ಠ ಸ್ಥಾನವನ್ನು ಗಳಿಸದಿದ್ದರೂ ಅವು ತಮ್ಮದೇ ಆದ ಒಂದು ಸ್ಥಳೀಯ ರೀತಿಯನ್ನು ಪ್ರತಿನಿಧಿಸುತ್ತವೆ.

## ಉಲ್ಲೇಖಗಳು 
### ಗ್ರಂಥಸೂಚಿ 
* 
* 
* 

## ಹೊರಗಿನ ಕೊಂಡಿಗಳು 
* Udayagiri Complex, extensive image gallery by Indira Gandhi National Centre of Arts
* Detailed Photos of the Cave Temples
* http://asi.nic.in/asi_monu_tktd_orissa_udaigiricaves.asp

ವರ್ಗ:ಗುಹೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಏಷ್ಯಾ ಕಪ್

**ಏಷ್ಯಾ ಕಪ್** (ಏಷ್ಯನ್ ಪುರುಷರ ಕ್ರಿಕೆಟ್ ಚಾಂಪಿಯನ್ಶಿಪ್), ಅಧಿಕೃತವಾಗಿ **ಎಸಿಸಿ ಪುರುಷರ ಏಷ್ಯಾ ಕಪ್** ಎಂದು ಕರೆಯಲ್ಪಡುತ್ತದೆ, ಇದು ಪುರುಷರ ಅಂತರರಾಷ್ಟ್ರೀಯ ಕ್ರಿಕೆಟ್ ಪಂದ್ಯಾವಳಿಯಾಗಿದ್ದು, ಏಷ್ಯಾದ ದೇಶಗಳ ನಡುವೆ ಒಂದು ದಿನದ ಅಂತರರಾಷ್ಟ್ರೀಯ ಸ್ವರೂಪದಲ್ಲಿ (50 ಓವರ್ಗಳು ಮತ್ತು ಟ್ವೆಂಟಿ-20 ಅಂತರರಾಷ್ಟ್ರೀಯ ಸ್ವರೂಪದಲ್ಲಿ) ಪ್ರತಿ 2 ವರ್ಷಗಳಿಗೊಮ್ಮೆ ಸ್ಪರ್ಧಿಸಲಾಗುತ್ತದೆ. ಏಷ್ಯಾ ದೇಶಗಳ ನಡುವೆ ಸದ್ಭಾವನೆ ಉತ್ತೇಜಿಸುವ ಕ್ರಮವಾಗಿ ಏಷ್ಯನ್ ಕ್ರಿಕೆಟ್ ಕೌನ್ಸಿಲ್ ಅನ್ನು 1983 ರಲ್ಲಿ ಸ್ಥಾಪಿಸಲಾಯಿತು, ಇದು ಕ್ರಿಕೆಟ್ನಲ್ಲಿ ಏಕೈಕ ಕಾಂಟಿನೆಂಟಲ್ ಚಾಂಪಿಯನ್ಶಿಪ್ ಆಗಿದ್ದು, ಅಲ್ಲಿ ವಿಜೇತ ತಂಡವು ಏಷ್ಯಾದ ಚಾಂಪಿಯನ್ ಆಗುತ್ತದೆ. 2023ರ ಆವೃತ್ತಿಯನ್ನು ಗೆದ್ದ ನಂತರ ಭಾರತ ಪ್ರಸ್ತುತ ಚಾಂಪಿಯನ್ ಆಗಿದೆ.

ಮೊದಲ ಆವೃತ್ತಿಯು 1984ರಲ್ಲಿ ಯುನೈಟೆಡ್ ಅರಬ್ ಎಮಿರೇಟ್ಸ್ ಶಾರ್ಜಾ ನಡೆಯಿತು, ಅಲ್ಲಿ ಕೌನ್ಸಿಲ್ನ ಕಚೇರಿಗಳು ನೆಲೆಗೊಂಡಿದ್ದವು (1995ರವರೆಗೆ). ಶ್ರೀಲಂಕಾ ಕ್ರಿಕೆಟ್ ಸಂಬಂಧಗಳ ಬಿಕ್ಕಟ್ಟಿನಿಂದಾಗಿ ಭಾರತವು 1986ರ ಪಂದ್ಯಾವಳಿಯನ್ನು ಬಹಿಷ್ಕರಿಸಿತು. ಭಾರತದೊಂದಿಗಿನ ಉದ್ವಿಗ್ನ ರಾಜಕೀಯ ಸಂಬಂಧಗಳಿಂದಾಗಿ ಪಾಕಿಸ್ತಾನ 1990-91 ಪಂದ್ಯಾವಳಿಯನ್ನು ಬಹಿಷ್ಕರಿಸಿತು ಮತ್ತು ಅದೇ ಕಾರಣಕ್ಕಾಗಿ 1993ರ ಪಂದ್ಯಾವಳಿಯನ್ನು ರದ್ದುಗೊಳಿಸಲಾಯಿತು. 2009ರಿಂದ ಈ ಪಂದ್ಯಾವಳಿಯನ್ನು ದ್ವೈವಾರ್ಷಿಕವಾಗಿ ನಡೆಸಲಾಗುವುದು ಎಂದು ಎಸಿಸಿ ಘೋಷಿಸಿತು. ಏಷ್ಯಾ ಕಪ್ನಲ್ಲಿ ಆಡುವ ಎಲ್ಲಾ ಪಂದ್ಯಗಳು ಅಧಿಕೃತ ಏಕದಿನ ಪಂದ್ಯಗಳ ಸ್ಥಾನಮಾನವನ್ನು ಹೊಂದಿವೆ ಎಂದು ಐಸಿಸಿ ತೀರ್ಪು ನೀಡಿದೆ.

2015ರಲ್ಲಿ ಏಷ್ಯನ್ ಕ್ರಿಕೆಟ್ ಕೌನ್ಸಿಲ್ಅನ್ನು ಕಡಿಮೆ ಮಾಡಿದ ನಂತರ, ಮುಂಬರುವ ವಿಶ್ವ ಪಂದ್ಯಗಳ ಸ್ವರೂಪದ ಆಧಾರದ ಮೇಲೆ 2016ರಿಂದ ಏಷ್ಯಾ ಕಪ್ ಪಂದ್ಯಗಳನ್ನು ಏಕದಿನ ಅಂತಾರಾಷ್ಟ್ರೀಯ ಮತ್ತು ಟ್ವೆಂಟಿ-20 ಅಂತಾರಾಷ್ಟ್ರೀಯ ಸ್ವರೂಪದ ನಡುವೆ ಸರದಿ ಆಧಾರದ ಮೇಲೆ ಆಡಲಾಗುವುದು ಎಂದು ಐಸಿಸಿ ಘೋಷಿಸಿತು. ಇದರ ಪರಿಣಾಮವಾಗಿ, 2016ರ ಪಂದ್ಯಾವಳಿಯು ಟಿ20ಐ ಸ್ವರೂಪದಲ್ಲಿ ಆಡಿದ ಮೊದಲ ಪಂದ್ಯಾವಳಿಯಾಗಿದ್ದು, 2016ರ ಐಸಿಸಿ ವಿಶ್ವ ಟ್ವೆಂಟಿ20ಗೆ ಮುನ್ನ ಪೂರ್ವಸಿದ್ಧತಾ ಪಂದ್ಯಾವಳಿಯಾಗಿ ಕಾರ್ಯನಿರ್ವಹಿಸಿತು.

ಭಾರತ ಎಂಟು ಪ್ರಶಸ್ತಿಗಳನ್ನು (ಏಳು ಏಕದಿನ ಮತ್ತು ಒಂದು ಟಿ20ಐ) ಗಳಿಸಿ, ಪಂದ್ಯಾವಳಿಯಲ್ಲಿ ಅತ್ಯಂತ ಯಶಸ್ವಿ ತಂಡವಾಗಿದೆ. ಶ್ರೀಲಂಕಾ ಆರು ಪ್ರಶಸ್ತಿಗಳೊಂದಿಗೆ ಎರಡನೇ ಅತ್ಯಂತ ಯಶಸ್ವಿ ತಂಡವಾಗಿದ್ದರೆ, ಪಾಕಿಸ್ತಾನ ಎರಡು ಪ್ರಶಸ್ತಿಗಳನ್ನು ಗೆದ್ದಿದೆ. ಶ್ರೀಲಂಕಾ ಅತಿ ಹೆಚ್ಚು ಏಷ್ಯಾ ಕಪ್ಗಳನ್ನು ಆಡಿದೆ (16), ಭಾರತ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶ (ತಲಾ 15) ನಂತರದ ಸ್ಥಾನದಲ್ಲಿವೆ.

## ಫಲಿತಾಂಶಗಳು
## ಉಲ್ಲೇಖಗಳು
ಪಾಕಪದ್ಧತಿಗಳ ಪಟ್ಟಿ

ಪಾಕಪದ್ಧತಿಯು ಒಂದು ನಿರ್ದಿಷ್ಟವಾದ ಅಡುಗೆ ಸಂಪ್ರದಾಯಗಳು ಮತ್ತು ಅಭ್ಯಾಸಗಳ ಒಂದು ಗಿದೆ, ಇದು ಸಾಮಾನ್ಯವಾಗಿ ನಿರ್ದಿಷ್ಟ ಸಂಸ್ಕೃತಿ ಅಥವಾ ಪ್ರದೇಶದೊಂದಿಗೆ ಸಂಬಂಧಿಸಿದೆ. ಪ್ರತಿಯೊಂದು ಪಾಕಪದ್ಧತಿಯು ನಿರ್ದಿಷ್ಟ ಶೈಲಿಯಲ್ಲಿ ಆಹಾರ ತಯಾರಿಕೆಯನ್ನು ಒಳಗೊಂಡಿರುತ್ತದೆ, ನಿರ್ದಿಷ್ಟ ರೀತಿಯ ಆಹಾರ ಮತ್ತು ಪಾನೀಯಗಳು, ಪ್ರತ್ಯೇಕವಾಗಿ ಸೇವಿಸುವ ವಸ್ತುಗಳನ್ನು ಅಥವಾ ವಿಭಿನ್ನ ಊಟಗಳನ್ನು ಉತ್ಪಾದಿಸಲು. ಒಂದು ಪಾಕಪದ್ಧತಿಯನ್ನು ಆಗಾಗ್ಗೆ ಅದು ಹುಟ್ಟಿದ ಪ್ರದೇಶ ಅಥವಾ ಸ್ಥಳದ ನಂತರ ಹೆಸರಿಸಲಾಗುತ್ತದೆ.

## ಪ್ರಾದೇಶಿಕ ಮತ್ತು ಜನಾಂಗೀಯ ಪಾಕಪದ್ಧತಿಗಳು 
ಜಾಗತಿಕ ಪಾಕಪದ್ಧತಿ ಪ್ರಪಂಚದಾದ್ಯಂತ ಅಭ್ಯಾಸ ಮಾಡುವ ಒಂದು ಪಾಕಪದ್ಧತಿಯಾಗಿದೆ. ಪಾಕಪದ್ಧತಿಯು ಅಡುಗೆ ಅಭ್ಯಾಸಗಳು ಮತ್ತು ಸಂಪ್ರದಾಯಗಳ ವಿಶಿಷ್ಟ ಶೈಲಿಯಾಗಿದೆ, 

### ಆಫ್ರಿಕನ್ ಪಾಕಪದ್ಧತಿ 
#### ಮಧ್ಯ ಆಫ್ರಿಕಾದ ಪಾಕಪದ್ಧತಿ 
#### ಪೂರ್ವ ಆಫ್ರಿಕಾದ ಪಾಕಪದ್ಧತಿ 
#### ಉತ್ತರ ಆಫ್ರಿಕಾದ ಪಾಕಪದ್ಧತಿ 
#### ದಕ್ಷಿಣ ಆಫ್ರಿಕಾದ ಪಾಕಪದ್ಧತಿ 
#### ಪಶ್ಚಿಮ ಆಫ್ರಿಕಾದ ಪಾಕಪದ್ಧತಿ 
### ಅಮೆರಿಕದ ಪಾಕಪದ್ಧತಿ 
ವರ್ಗ:ಆಹಾರ ವಿಜ್ಞಾನ
ಕರಿಬೇವಿನ ಚಟ್ನಿ

**ಕರಿಬೇವಿನ ಚಟ್ನಿ**: ತಾಜಾ ಕರಿಬೇವಿನ ಎಲೆಗಳು ಮತ್ತು ತೆಂಗಿನಕಾಯಿಯೊಂದಿಗೆ ತಯಾರಿಸಿದ ಸರಳ ಮತ್ತು ಆರೋಗ್ಯಕರ ಚಟ್ನಿ. ಇದು ಬೆಳಗಿನ ಉಪಾಹಾರಕ್ಕೆ ವಿಶೇಷವಾಗಿ ಇಡ್ಲಿ ಮತ್ತು ದೋಸೆಯ ಜೊತೆಗೆ ತಿನ್ನುತ್ತಾರೆ. ಹಾಗೂ ಗಂಜಿಗೊತೆಗೂ ಇದನ್ನ ಸೇವಿಸುತ್ತಾರೆ. ಮಂಗಳೂರಿನ ಜನರು ಹೆಚ್ಚಾಗಿ ಗಂಜಿ ಊಟ ಮಾಡುವುದರಿಂದ ಇಂತಹ ಚಟ್ನಿಗಳನ್ನು ತಯಾರಿಸುತ್ತಾರೆ.
## ಬೇಕಾಗುವ ಸಾಮಾಗ್ರಿಗಳು 
* 1 ಸಣ್ಣ ಕಪ್ ತೆಂಗಿನಕಾಯಿ
* 1 ಟೀಸ್ಪೂನ್ ಕೊತ್ತಂಬರಿ ಬೀಜಗಳು / ಧನಿಯಾ
* 1/2 ಟೀಸ್ಪೂನ್ ಜೀರಿಗೆ / ಜೀರಾ
* 4 - 5 ಕೆಂಪು ಮೆಣಸಿನಕಾಯಿಗಳು, ನಿಮ್ಮ ಆದ್ಯತೆಯ ಆಧಾರದ ಮೇಲೆ
* 1 ಟೀಸ್ಪೂನ್ ಮೆಣಸು
* ಒಂದು ಚಿಟಿಕೆ ಅರಿಶಿನ
* ನಿಂಬೆ ಗಾತ್ರದ ಹುಣಸೆಹಣ್ಣು
* ಸ್ವಲ್ಪ ಬೆಲ್ಲ, (ಐಚ್ಛಿಕ)
* ರುಚಿಗೆ ಉಪ್ಪು
## ಒಗ್ಗರಣೆಗೆಗೆ 
* 2-3 ಟೀಸ್ಪೂನ್ ತುಪ್ಪ / ತೆಂಗಿನ ಎಣ್ಣೆ / ಯಾವುದೇ ಎಣ್ಣೆ
* 1/2 ಟೀಸ್ಪೂನ್ ಸಾಸಿವೆ
* 7-8 ಚಕ್ಕೆಗಳು ಬೆಳ್ಳುಳ್ಳಿ
* ಕೆಲವು ಕರಿಬೇವಿನ ಎಲೆಗಳು
## ಮಾಡುವ ವಿಧಾನ 
* ಕಾಂಡದಿಂದ ಕರಿಬೇವಿನ ಎಲೆಗಳನ್ನು ತೆಗೆದು ನೀರಿನಲ್ಲಿ ತೊಳೆಯಬೇಕು.
* ಬಾಣಲೆಯಲ್ಲಿ ಕರಿಬೇವಿನ ಸೊಪ್ಪು, ಕೊತ್ತಂಬರಿ ಸೊಪ್ಪು, ಜೀರಿಗೆ, ಮೆಣಸು, ಕೆಂಪು ಮೆಣಸಿನಕಾಯಿ, ಉಪ್ಪು, ಹುಣಸೆಹಣ್ಣು ಮತ್ತು ಹಲ್ದಿ ಹಾಕಿ, ನೀರು ಸೇರಿಸಿ ಮತ್ತು ಕರಿಬೇವಿನ ಎಲೆಗಳು ಬೇಯುವವರೆಗೆ ಮಧ್ಯಮ ಉರಿಯಲ್ಲಿ ಬೇಯಿಸಬೇಕು.
* ಅದು ತಣ್ಣಗಾದ ನಂತರ, ಮಿಶ್ರಣವನ್ನು ಮಿಕ್ಸರ್ಗೆ ವರ್ಗಾಯಿಸಿ. ಇದನ್ನು ತೆಂಗಿನಕಾಯಿ ಮತ್ತು ಐಚ್ಛಿಕ ಬೆಲ್ಲದೊಂದಿಗೆ ರುಬ್ಬಿಕೊಳ್ಳಿ.
ಕಡಾಯಿಯಲ್ಲಿ, ಹದಗೊಳಿಸುವಿಕೆಯನ್ನು ತಯಾರಿಸಿ.
* ಒಂದು ಚಮಚ ಎಣ್ಣೆಯನ್ನು ಬಿಸಿ ಮಾಡಿ, ಸಾಸಿವೆ ಕಾಳುಗಳನ್ನು ಸೇರಿಸಿ, ಸಾಸಿವೆ ಕಾಳು ಉದುರಲು ಪ್ರಾರಂಭಿಸಿದಾಗ, ಬೆಳ್ಳುಳ್ಳಿ ತುಂಡುಗಳನ್ನು ಹಾಕಿ ಮತ್ತು ಗೋಲ್ಡನ್ ಬ್ರೌನ್ ಆಗುವವರೆಗೆ ಹುರಿಯಬೇಕು. ಕರಿಬೇವಿನ ಎಲೆಗಳನ್ನು ಸೇರಿಸಿ, ನಂತರ ರುಬ್ಬಿದ ಚಟ್ನಿ ಮಿಶ್ರಣವನ್ನು ಕಡಾಯಿಗೆ ವರ್ಗಾಯಿಸಿ ಮತ್ತು ಚೆನ್ನಾಗಿ ಬೆರೆಸಬೇಕು.

## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು
ಆಟಿಯ ಗಾದೆಗಳು

**ಆಟಿಯ ಗಾದೆಗಳು**:ಆಟಿ ತಿಂಗಳು ಎಂದರೆ ಸುಮಾರು ಜುಲೈ ತಿಂಗಳಿನಲ್ಲಿ ಬರುವ ಕರ್ಕಾಟಕ ಸಂಕ್ರಮಣದ ಮರುದಿನದಂದು ಶುರುವಾಗಿ ಮತ್ತು ಮುಂದಿನ ಸಿಂಹ ಸಂಕ್ರಮಣದ ವರೆಗೆ. ತುಳುನಾಡಿನ ೧೨ ತಿಂಗಳುಗಳ ಪೈಕಿ ನಾಲ್ಕನೇ ತಿಂಗಳು. ರಾಜ್ಯದ ಬೇರೆಡೆಯಲ್ಲಿ ಆಷಾಡಮಾಸದ ಆಚರಣೆಯಂತೆ ಈ ತಿಂಗಳಿನಲ್ಲಿ ಯಾವುದೇ ಸಮಾರಂಭಗಳು, ಪೂಜೆ-ಪುನಸ್ಕಾರಗಳು ನಡೆಯುವುದಿಲ್ಲ. ಹಾಗಾಗಿ ಆಟಿಗೆ ಸಂಬಂದಪಟ್ಟಂತೆ ಕೆಲವು ಗಾದೆಗಳೂ ಸಹ ಇವೆ.
## ಗಾದೆಯ ಲಕ್ಷಣಗಳು 
ಆಟಿಯ ಗಾದೆಗಳು ಸಂಕ್ಷಿಪ್ತವಾಗಿ ಚುಟುಕಾಗಿರುತ್ತದೆ.

ಪ್ರಾಸ ಬದ್ಧವಾಗಿರುತ್ತದೆ.

ಅರ್ಥ ಪೂರ್ಣವಾಗಿರುತ್ತದೆ.

## ಆಟಿಯ ಗಾದೆಗಳು 
ಆಟಿಡ್ ನಕ್ಕುರು ಮರಿಟ ಪೊಣ್ಣು ಕೇನರೆ ಪೋಪುಂಡುಗೆ- ಆಟಿಯಲ್ಲಿ ಎರೆಹುಳು ನಾಗರಹಾವಿನ ಬಳಿ ಹೆಣ್ಣು ಕೇಳುವುದಕ್ಕೆ ಹೋಗುತ್ತದೆ ಅಂತೆ.

ಆಟಿಡ್ ತೆಡ್ಲ್ ಬತ್ತ್ಂಡ ಅಟ್ಟಪೊಲಿಪೋವು ಸೋಣೊಡು ತೆಡ್ಲ್ ಬತ್ತ್ಂಡ ಸೊಂಟ ಪೊಲಿಪೋವು(ತುಳು) - ಆಟಿ ತಿಂಗಳಲ್ಲಿ ಸಿಡಿಲು ಬಡಿದರೆ ಅಟ್ಟ ಮುರಿದುಬೀಳಬಹುದು ಸೋಣದಲ್ಲಿ ಸಿಡಿಲು ಬಡಿದರೆ ಸೊಂಟ ಮುರಿಯಬಹುದು ಎಂದು ಈ ಗಾದೆ ವಿವರಿಸುತ್ತದೆ. ಅದರ ಅರ್ಥ ಆಟಿ ತಿಂಗಳ ಸಿಡಿಲು ಭಯಂಕರವಾಗಿರುತ್ತದೆ ಎಂದರ್ಥ.

ಆಟಿಡ್ದ್ ಬೊಕ್ಕ ಅರೆಗಾಲ, ಮಾಯಿಡ್ದ್ ಬೊಕ್ಕ ಮರಿಯಾಲ - ಆಟಿಯಲ್ಲಿ ಬೇಸಿಗೆಕಾಲ, ಮಾಯಿಯಲ್ಲಿ ಮಳೆಗಾಲ. ಇದರರ್ಥ ಆಟಿ ತಿಂಗಳಲ್ಲಿ ಮಳೆ ಕಡಿಮೆ ಹಾಗೆ ಮಾಯಿ ತಿಂಗಳಲ್ಲಿ ಮಳೆ ಜಾಸ್ತಿ.

ಆಟಿ ಆಡೊಂದು ಪೋಪುಂಡು ಸೋನೊ ಓಡೊಂದು ಪೋಪುಂಡು - ಆಟಿ ಆಡುತ್ತಾ ಹೋಗುತ್ತದೆ ಸೋಣ ಓಡುತ್ತಾ ಹೋಗುತ್ತದೆ. ಇದರರ್ಥ ಆಟಿ ತಿಂಗಳು ಬಾರಿ ಮೆಲ್ಲನೆ ಕಳೆದು ಹೋಗುತ್ತದೆ ಆದರೆ ಸೋಣ ತಿಂಗಳು ಬೇಗ ಕಳೆದು ಹೋಗುತ್ತದೆ.

ಆಟಿ ಆನೆದಲೆಕ ಪೋಪುಂಡು ಸೋನೊ ಕುದ್‌ರೆದಲೆಕ ಪೋಪುಂಡು - ಆಟಿ ಆನೆ ತರ ಹೋಗುತ್ತದೆ ಸೋಣ ಕುದುರೆ ಹೋಗುತ್ತದೆ. ಇದರರ್ಥ ಆಟಿ ತಿಂಗಳು ಬಾರಿ ಮೆಲ್ಲನೆ ಕಳೆದು ಹೋಗುತ್ತದೆ ಆದರೆ ಸೋಣ ತಿಂಗಳು ಬೇಗ ಕಳೆದು ಹೋಗುತ್ತದೆ.

ಕನಿಕರೊದಾಯಗ್ ಆಟಿ ಸುಖೊತಾಯಗ್ ಸುಗ್ಗಿ - ಕನಿಕರ ಇದ್ದವನಿಗೆ ಆಟಿ ಸುಖ ಇದ್ದವನಿಗೆ ಸುಗ್ಗಿ. ಇದರ್ಥ ಕನಿಕರ ಇದ್ದವನಿಗೆ ಆಟಿ ತಿಂಗಳು ಸೂಕ್ತ ಸುಖ ಸಿಗಲು ಸೋಣ ತಿಂಗಳು ಬರಬೇಕಾದೀತು ಎಂದು.

ಆಟಿಡ್ ಬರ್ಸ ಬತ್ತ್ಂಡ ಅರಿ ಬುಲೆವು, ಮಾಯಿಡ್ ಬರ್ಸ ಬತ್ತ್ಂಡ ಮಲೆ ಬುಲೆವು - ಆಟಿಯಲ್ಲಿ ಮಳೆ ಸುರಿದರೆ ಅಕ್ಕಿ ಬೆಳೆಯಬಹುದು, ಮಾಯಿಯಲ್ಲಿ ಮಳೆ ಸುರಿದರೆ ಬೆಟ್ಟ ಬೆಳೆಯಬಹುದು. ಇದರರ್ಥ ಆಟಿ ತಿಂಗಳಲ್ಲಿ ಮಳೆ ಬಂದರೆ ಅಕ್ಕಿ ಬೆಳೆಯಬಹುದು, ಮಾಯಿಯಲ್ಲಿ ಮಳೆ ಬಂದರೆ ಬೆಟ್ಟ ಗುಡ್ಡ ಬೆಳೆಯಬಹುದು.

ಆಟಿದ ದೊಂಬುಗು ಆನೆದ ಬೆರಿ ಪುಡವು - ಆಟಿಯ ಬಿಸಿಲಿಗೆ ಆನೆಯ ಬೆನ್ನು ಮುರಿಯಬಹುದು. ಇದರರ್ಥ ಆಟಿ ತಿಂಗಳಲ್ಲಿ ಹೆಚ್ಚು ಬಿಸಿಲು ಇರುವುದರಿಂದ ಆನೆಯ ಬೆನ್ನೂ ಮುರಿಯಬಹುದು ಎಂದು.

ಆಟಿದ ಪೆಲಕಾಯಿ ನಂಜಿ ಮಗಾ, ಅಮ್ಮೆ ಬತ್ತೆನಾ ತೂಲ ಮಗಾ - ಆಟಿಯ ಹಲಸಿನಹಣ್ಣು ನಂಜಿ ಎಂದು ಹೇಳಿ ಅಪ್ಪ ಬರುವವರೆಗೆ ಕಾಯಿರಿ ಎಂದು ಈ ಗಾದೆಯ ಒಳ ಅರ್ಥ 

## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ತುಳುವರ ಆಟಿ ತಿಂಗಳು
ಆಟಿ ತಿಂಗಳಿನ ಆಚರಣೆಗಳು

**ಆಟಿ ತಿಂಗಳಿನ ಆಚರಣೆಗಳು**:ಆಟಿ ತಿಂಗಳು ಎಂದರೆ ಸುಮಾರು ಜುಲೈ ತಿಂಗಳಿನಲ್ಲಿ ಬರುವ ಕರ್ಕಾಟಕ ಸಂಕ್ರಮಣದ ಮರುದಿನದಂದು ಶುರುವಾಗಿ ಮತ್ತು ಮುಂದಿನ ಸಿಂಹ ಸಂಕ್ರಮಣದ ವರೆಗೆ. ತುಳುನಾಡಿನ ೧೨ ತಿಂಗಳುಗಳ ಪೈಕಿ ನಾಲ್ಕನೇ ತಿಂಗಳು. ರಾಜ್ಯದ ಬೇರೆಡೆಯಲ್ಲಿ ಆಷಾಡಮಾಸದ ಆಚರಣೆಯಂತೆ ಈ ತಿಂಗಳಿನಲ್ಲಿ ಯಾವುದೇ ಸಮಾರಂಭಗಳು, ಪೂಜೆ-ಪುನಸ್ಕಾರಗಳು ನಡೆಯುವುದಿಲ್ಲ.
ಹಿಂದೆಲ್ಲಾ ಆಟಿ ತಿಂಗಳಿನಲ್ಲಿ ಮಳೆ ಎಷ್ಟು ಮಳೆಯಾಗಿತ್ತು ಎಂದರೆ ಮೋಡಗಳಿಂದ ಪೂರ್ತಿ ಕತ್ತಲಾಗುತ್ತಿತ್ತು. ಮಳೆಗಾಲದಲ್ಲಿ ಹೆಚ್ಚು ಮಳೆಯಾಗುತ್ತಿದ್ದ ತಿಂಗಳು. ಈಗಿನ ಹಾಗೆ ಮಳೆ ಒಮ್ಮೆಲೇ ಬರುತ್ತಿರಲಿಲ್ಲ. ದಿನವಿಡೀ ಮಳೆ ಬರುತ್ತಿತ್ತು. ಸೂರ್ಯನ ಬೆಳಕೂ ಹೆಚ್ಚು ಕಾಲ ಸರಿಯಾಗಿ ಇರುತ್ತಿರಲಿಲ್ಲ. ಹಾಗಾಗಿ ರೋಗಗಳು ಹೆಚುತ್ತಿದ್ದವು. ಅದಕ್ಕಾಗಿ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸಲು ವಿವಿಧ ಗಿಡ ಮೂಲಿಕೆಗಳನ್ನು, ಕಷಾಯಗಳನ್ನು ಕುಡಿಯುತ್ತಿದ್ದರು.
## ಆಟಿ ತಿಂಗಳಿನ ವಿವಿಧ ಆಚರಣೆಗಳು 
### ಆಟಿ ಕಳಂಜ ಕುಣಿತ 
ಆಟಿ ಕಳೆಂಜ ಆಟಿ ತಿಂಗಳಿನಲ್ಲಿ ಮನೆಮನೆಗೆ ಬರುತ್ತಿದ್ದರು. ಇದನ್ನು ನಲಿಕೆ ಜನರ ಪಂಗಡ ನಡೆಸಿಕೊಂಡು ಬಂದಿದ್ದಾರೆ. ಆಟಿ ಕಳಂಜನ ವೇಷದಲ್ಲಿ ಸೊಂಟಕ್ಕೆ ತೆಂಗಿನ ತಿರಿ, ಕಾಲಿಗೆ ಗಗ್ಗರ, ಕೈಗೆ-ಮೈಗೆ ಬಣ್ಣ, ಗಡ್ಡ ಮತ್ತು ಮೀಸೆ, ಅಡಿಕೆ ಹಾಳೆಯಿಂದ ಮಾಡಿದ ಮತ್ತು ಕಿಸಗಾರ ಹೂವಿನಿಂದ ಸಿಂಗರಿಸಿದ ಟೊಪ್ಪಿ ಇರುತ್ತದೆ. ಕೈಯಲ್ಲಿ ತಾಳೆಗರಿಯ ಛತ್ರಿ ಇರುತ್ತದೆ. ಜೊತೆಗೆ ಹಿಮ್ಮೇಳದಲ್ಲಿ ಇರುವವರು "ತೆಂಬರೆ"ಯೊಂದಿಗೆ ಪಾಡ್ದನ ಹೇಳಿಕೊಂಡು ಮನೆಮನೆಗೆ ಬರುತ್ತಾರೆ. ಇವರಿಗೆ ಧವಸ ಧಾನ್ಯ, ತೆಂಗಿನಕಾಯಿ ನೀಡುತ್ತಾರೆ. ತುಳು ಪಾಡ್ದನಗಳ ಪ್ರಕಾರ ಆಟಿ ಕಳೆಂಜ ಬಂದು ರೋಗ ರುಜುನೆಗಳನ್ನು ಕಡಿಮೆಮಾಡುತ್ತಾನೆ ಎಂದು. ಈಗ ಈ ಆಚರೆಯನ್ನು ನಗರ ಪ್ರದೇಶದಲ್ಲಿ ಕಾಣಲು ಸಾಧ್ಯವಿಲ್ಲ. ಆದರೆ ಹಳ್ಳಿಗಳಲ್ಲಿ ಈ ಆಚರಣೆ ಇವೆ.

### ಆಟಿ ಕುಲ್ಲುನೆ 
ಆಟಿ ತಿಂಗಳಿನಲ್ಲಿ ಮದುವೆಯಾದ ದಂಪತಿ ತಮ್ಮ ಹಿರಿಯರಲ್ಲಿಗೆ ಹೋಗಿ ಅವರ ಆಶೀರ್ವಾದ ತೆಗೆದುಕೊಂಡು ಬರುವ ಈ ಆಚರಣೆಗೆ ಆಟಿ ಕುಲ್ಲುನೆ ಎನ್ನುತ್ತಾರೆ. ಇದನ್ನು ಈಗ ಹೆಚ್ಚಿನವರು ಮಾಡುತ್ತಿಲ್ಲ. ಈ ಆಚರಣೆ ತುಂಬಾ ವಿರಳವಾಗಿದೆ ಎಂದು ಮನೆಯ ತೋಟದ ಕೆಲಸಕ್ಕೆ ಬಂದ ರಾಮಣ್ಣನ ಬಳಿ ತಿಳಿದುಕೊಂಡೆ.
ಆಟಿದ ಅಗೆಲ್ ಕುಲ್ಲುನೆ: ಆಟಿ ತಿಂಗಳಿನಲ್ಲಿ ತುಳು ಜನಾಂಗದಲ್ಲಿ ಸತ್ತವರಿಗೆ ಬಡಿಸುವ ಕಾರ್ಯಕ್ರಮವನ್ನೇ ಅಗೆಲ್ ಕುಲ್ಲುನೆ ಎನ್ನುತ್ತಾರಂತೆ. ಇದಕ್ಕೆ ಕೋಳಿ ಪದಾರ್ಥ, ಚೇಟ್ಲ ಪದಾರ್ಥ ಮಾಡುತ್ತಾರೆ. ಇದು ರಾತ್ರಿ ಕುಟುಂಬದ ಸದಸ್ಯರು ನಡೆಸುವ ಆಚರಣೆ.

### ಆಟಿ ಅಮಾವಾಸ್ಯೆ 
ಆಟಿ ತಿಂಗಳಿನಲ್ಲಿ ಬರುವ ಅಮಾವಾಸ್ಯೆಯಂದು ಹಾಲೆ (ಸಪ್ತಪರ್ಣಿ) ಮರದ ತೊಗಟೆಯನ್ನು ಕಡೆದು ಹಾಲು ಕುಡಿಯುತ್ತಾರೆ. ಅಥವಾ ಸಪ್ತಪರ್ಣಿ ಮರದ ತೊಗಟೆಯ ಕಷಾಯ ಮಾಡಿ ಕುಡಿಯುತ್ತಾರೆ. ಇದರಲ್ಲಿ ಒಂದು ವಿಶೇಷತೆ ಎಂದರೆ ತೊಗಟೆಯನ್ನು ಸೂರ್ಯನ ಬೆಳಕು ಹರಿಯುವ ಮೊದಲೇ ಕಲ್ಲಿನಿಂದ ಜಜ್ಜಿ ತೆಗೆಯುತ್ತಾರೆ. ಯಾರು ಕತ್ತಿಯನ್ನು ಬಳಸಿ ತೊಗಟೆಯನ್ನು ತುಂಡರಿಸುವುದಿಲ್ಲ. ಇದಕ್ಕೆ ಕಾರಣ ಕತ್ತಿ ತಾಗಿದರೆ ವಿಷ ಎಂದು ಹೇಳುತ್ತಾರೆ.

## ವಿವಿಧ ಆಹಾರಗಳು 
ಚೇವು (colocasia) ಎಲೆಯಿಂದ ಮಾಡುವ ಒಂದು ತಿಂಡಿ. ಇದಕ್ಕೆ ಮೆಣಸು, ಉದ್ದಿನಬೇಳೆ ಮುಂತಾದ ಆಹಾರ ಪದಾರ್ಥಗಳನ್ನು ಅಕ್ಕಿಯೊಂದಿಗೆ ಕಡೆದು ವಿವಿಧ ರೀತಿಯಲ್ಲಿ ಎಲೆಗೆ ಬೆರೆಸಿ ಹಬೆಯಲ್ಲಿ ಬೇಯಿಸಿ ತಿನ್ನುತ್ತಾರೆ. ತಜಂಕ್ ಅಥವಾ ತಗತೆ ಸೊಪ್ಪಿನ ಸಾರು, ಪಲ್ಯ, ಬಗೆಬಗೆಯ ದೋಸೆ ಹಲವಾರು ತಿನಿಸುಗಳನ್ನು ತಯಾರಿಸುತ್ತಾರೆ.
## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ತುಳು ಜಾನಪದ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಕಾಲೆ ಕೋಲ

**ಕಾಲೆ ಕೋಲ**ಸತ್ತವರ ಆಸೆ ತೀರಿಸಲು, ಬದುಕಿರುವವರಿಗೆ ಅಭಯ ನೀಡಲು ಮನೆಯ ಹಿರಿಯರು ಮೃತಪಟ್ಟ 13ನೇ ದಿನಕ್ಕೆ ನಡೆಸುತ್ತಿದ್ದ ಕೋಲವನ್ನು ಕಾಲೆ ಕೋಲ ಎಂದು ಕರೆಯುತ್ತಾರೆ.
## ಕಾಲೆ ಕೋಲ ಎಂದರೇನು? 
ತುಳುನಾಡಿನಲ್ಲಿ ಹಿಂದೆ ವೈಕುಂಠರಾಧನೆ ಎಂಬ ವೈದಿಕ ಆಚರಣೆ ಅವೈದಿಕರಲ್ಲಿ ಇರಲಿಲ್ಲ. ಬಡವರ ಮನೆಯಲ್ಲಿ ಸಾವು ಸಂಭವಿಸಿದರೆ, ಗುರ್ಜಿ ನಿರ್ಮಿಸಿ (ಗೋಪುರದಂತೆ ಮಾಡಿ ಬಟ್ಟೆ ಸುತ್ತಿ) ಅಥವಾ ದೇಲಗೂಡು ನಿರ್ಮಿಸಿ(ನಾಲ್ಕು ಕಂಬ ಹಾಕಿ ಅದರ ಸುತ್ತ ಸೀರೆ ಸುತ್ತಿ, ಅದರ ತಲೆಗೆ ಗುರ್ಜಿ ಕೂರಿಸುವುದು), ಅಕ್ಕಿ ಹಾಕಿ ಉತ್ತರಕ್ರಿಯೆ ಮಾಡಲಾಗುತ್ತಿತ್ತು. ಸಿರಿವಂತರ ಮನೆಯಲ್ಲಿ, ಗುರಿಕಾರರ ಮನೆಯಲ್ಲಿ ಮನೆಯ ಹಿರಿಯ ಮೃತಪಟ್ಟಾಗ ಈ ಕಾಲೇ ಕೋಲ ಅಥವಾ ಸಾವು ಕೋಲ ನಡೆಯುತ್ತದೆ.

## ಸಾವು ಕೋಲ 
ಉಡುಪಿಯಲ್ಲಿ ಕಾಲೆಕೋಲ ಎಂದು ಕರೆಯುವ ಈ ಕೋಲಕ್ಕೆ ದಕ್ಷಿಣ ಕನ್ನಡದಲ್ಲಿ ಸಾವುಕೋಲ ಎಂದು ಕರೆಯಲಾಗುತ್ತದೆ. ದಕ್ಷಿಣ ಕನ್ನಡದಲ್ಲಿ ಬೈದರಿರುವೆರ್, ಕುದುರೆಕೋಲ, ಎರುಕೋಲ, ಕೊರಗ್ಗೆರೆ ಕೋಲ ಎಂಬ ವಿಭಾಗಗಳಿವೆ. ಆಯಾ ಕುಟುಂಬದ ಆರ್ಥಿಕ ಪರಿಸ್ಥಿತಿಗೆ ಅನುಗುಣವಾಗಿ ಈ ಕೋಲಗಳನ್ನು ನಡೆಸಲಾಗುತ್ತದೆ. ದಕ್ಷಿಣ ಕನ್ನಡದಲ್ಲಿ ಇಂಥ ಕೋಲಗಳು ನಿಂತು ಎರಡು ದಶಕಗಳು ಕಳೆದಿವೆ.

## ಕೋಲಕ್ಕೆ ಬಣ್ಣ ಹಚ್ಚುವುದು 
ಹನ್ನೆರಡು ದಿನ ದುಖಃ ಸೂಚಕದ ಸೂತಕದ ಮನೆಯನ್ನು ಯಥಾಸ್ಥಿತಿಗೆ ತರಲು ಕಾಲೆ ಕೋಲವನ್ನು ಏರ್ಪಡಿಸುವುದು. ಇದೊಂದು ಮನೋರಂಜನೆ ಹೊರತು ಬೇರೆಯಾವುದೇ ವಿಧಿ ವಿಧಾನಗಳಲ್ಲ. ಶರೀರ ಪೂರ್ತಿಕಪ್ಪು ಬಣ್ಣವನ್ನು(ಕಾಲೆ ಬಣ್ಣ) ಬಳಿದುಕೊಂಡು ಅಶ್ಲೀಲವಾಗಿ ನಲಿಯುವುದು.ಮಾತಾಡುತ್ತಾ ನಟಿಸುವುದು.ಸೊಂಟಕ್ಕೆ ಒಂದು ತುಂಡು ಕಪ್ಪು ಬಟ್ಟೆಯನ್ನು ಸುತ್ತಿಕೊಂಡು ಇರುವುದು. ಹಿರಿಯರು ಹೇಳುವಂತೆ ಸಿಲಂಟಿಬಾಳೆ ಕಾಯಿಯನ್ನು ಸೊಂಟಕ್ಕೆ ಕಟ್ಟಿ ಕೊಂಡು ಅಶ್ಲೀಲಮಾತುಗಳನ್ನು ಆಡುತ್ತಾ ನಟಿಸುವುದು.
## ಪೂಕರೆ 
ಪೂ-ಕಲೆ ಪದವೇ ಪೂಕರೆ ಆಗಿದೆ.ಅಡಿಕೆ ಮರದಸಲಾಕೆಗಳಿಂದ ಕಂಭಗಳ ರಚನೆಯಂತೆ ಮಾಡುವರು.ಅವುಗಳಲ್ಲಿ ಗೂಡುಗಳನ್ನು ರಚಿಸಿ ಕಲಾತ್ಮಕವಾಗಿ ಬಣ್ಣ ಬಣ್ಣದ ಬಟ್ಟೆಗಳನ್ನು ಸುತ್ತುವುದು. ಅವುಗಳನ್ನುಹೂವುಗಳಿಂದ ಶೃಂಗಾರದಿಂದ ಅಲಂಕರಿಸುವುದು. ಹೂ-ಕಲೆ ಯೇ ಪೂ-ಕಲೆ(ಪೂಕರೆ) ಆಗಿದೆ. ಈ ರಚಿಸಿದ ಪೂಕಲೆಯನ್ನು ಮರಣ ಹೊಂದಿದವರ ಗೋರಿ/ದೂಪೆಯ ಸುತ್ತ ಇಡುವರು.ಅರಿ ಬಿರ್ಕುನವಿಧಿ ವಿಧಾನ ನಡೆಯುತ್ತದೆ. ಇದು ಮುಗಿದರೆ ಬೊಜ್ಜದಕಾರ್ಯಕ್ರಮ ಮುಗಿದಂತೆ. ನಂತರದ ಎಲ್ಲಾ ಕಾರ್ಯಕ್ರಮಗಳು ಮರಣಹೊಂದಿದವರಿಗೆ ಸಂಬಂಧ ಪಟ್ಟಿರುವುದಲ್ಲ. ಮದುವೆಗಳಲ್ಲಿ ದೇಸೆ(ಅಕ್ಷತೆ)ಹಾಕಿದ ಮೇಲೆಮದುವೆ ಮುಗಿದಂತೆ. ನಂತರದ ಕ್ರಮಗಳು ಮದುವೆಗೆಸಂಬಂಧ ಪಟ್ಟಿರುವುದಿಲ್ಲ. ಅದರಂತೆ ಇಲ್ಲಿ ಕೂಡಾ.
## ಕಾಗೆಗೆ ಅನ್ನ ಇಡುವುದು 
ಮರಣೋತ್ತರದ ಎಲ್ಲಾ ಹದಿಮೂರು ದಿನಗಳ ಕ್ರಮಗಳು ವಿಧಿವತ್ತಾಗಿ ಯಶಸ್ವಿಯಾಗಿ ನಡೆದಿದೆಯೇಎಂದು ನೋಡುವುದರ ವಿಧಾನವೇ ಇದಾಗಿದೆ. ಕಾಗೆಗಳು ಬಂದು ಬೊಜ್ಜದ ಊಟವನ್ನು ಸ್ವೀಕಾರಮಾಡಿದರೆ ಮಡಿದವರು ತೃಪ್ತಿ ಪಟ್ಟಿದ್ದಾರೆ ಎಂಬ ನಂಬಿಕೆ. ಮುಟ್ಟದೆ ಇದ್ದರೆ ಏನೋ ನಮ್ಮಿಂದ ತಪ್ಪಾಗಿದೆ ಎಂಬನಂಬಿಕೆ. ಮಡಿದವರು ಬಂದು ಊಟ ಸ್ವೀಕಾರ ಮಾಡುತ್ತಾರೆಂಬುದಲ್ಲ. ಅರಿ ಬಿರ್ಕಿದ ಮೇಲೆ ಮಡಿದವರ ಈ ಮಣ್ಣಿನ ಋಣ ಮುಗಿಯುತ್ತದೆ.
## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ಜಾನಪದ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ತುಳು ಜಾನಪದ
ಪುಂಡಿ ಗಸಿ

**ಪುಂಡಿ ಗಸಿ** ಕರ್ನಾಟಕದ ಕರಾವಳಿ ಭಾಗದಲ್ಲಿ ಪುಂಡಿ ಗಸಿ ಅನ್ನೋದು ಉಪಹಾರದ ಸಮಯಕ್ಕೆ ಮಾಡುವ ತಿಂಡಿ.‌ ಹಿಂದೆಲ್ಲ ಗ್ರಾಮೀಣ ಭಾಗದ ರೈತರ ಮನೆಯಲ್ಲಿ ಬೆಳಗಿನ ತಿಂಡಿಗೆ ಬಹುತೇಕ ಪುಂಡಿಯೇ ಉಪಹಾರ.
## ತಯಾರಿಸಲು ಬೇಕಾದ ಸಾಮಾಗ್ರಿಗಳು 
ಪುಂಡಿಯನ್ನು ಕುಚಲಕ್ಕಿ, ಬೆಳ್ತಿಗೆ ಹಾಗೂ ಇತ್ತೀಚೆಗೆ ರೆಡಿಮೇಡ್‌ ಆಗಿ ಸಿಗುವ ಅಕ್ಕಿ ಹುಡಿ, ರವಾ ಹುಡಿಗಳಿಂದಲೂ ತಯಾರು ಮಾಡುತ್ತಾರೆ. ಕುಚಲಕ್ಕಿಯಿಂದ ತಯಾರಿಸುವವರು ಮೊದಲು ಅಕ್ಕಿಯನ್ನು ನೆನೆಯಲು ಹಾಕುತ್ತಾರೆ. ನಂತರ ಅದನ್ನ ಗ್ರೈಂಡರ್​ಗೆ ಹಾಕಿ ಗ್ರೈಂಡ್‌ ಮಾಡ್ತಾರೆ. ಹೀಗೆ ಮಾಡ್ಬೇಕಾದರೆ ಪದೇ ಪದೇ ನೀರು ಹಾಕುತ್ತಾ ಹೆಚ್ಚು ಅಂಟು ಅಂಟು ಆಗಿರುವಂತೆ ನೋಡಿಕೊಳ್ಳುತ್ತಾರೆ.

## ಮಾಡುವ ವಿಧಾನ 
ಹೆಚ್ಚು ಸಣ್ಣಗೆ ಗ್ರೈಂಡ್‌ ಮಾಡದೇ, ಒಂದು ಹಂತಕ್ಕೆ ಹುಡಿಯಾದ ಬಳಿಕ ಅದನ್ನು ಗ್ರೈಂಡರ್‌ ನಿಂದ ತೆಗೆದು ತಕ್ಕಮಟ್ಟಿಗೆ ಅಂಟು ಹೋಗುವ ತನಕ ಬಿಸಿ ಮಾಡ್ತಾರೆ. ಈ ಸಮಯದಲ್ಲೇ ರುಚಿ ಬೇಕಿದ್ದರೆ ತೆಂಗಿನಕಾಯಿ ತುರಿ ಹಾಕಿಕೊಳ್ಳುತ್ತಾರೆ. ನಂತರ ಬಿಸಿಯಾದ ಹಿಟ್ಟನ್ನು ಚೆಂಡಿನಂತೆ ಅಥವಾ ಉದ್ದವಾಗಿ ತಟ್ಟಿ ಅದನ್ನು ತೊಂದೂರು ಅನ್ನೋ ಪಾತ್ರೆಯಲ್ಲಿಟ್ಟು (ಅದರ ಅಡಿ ಭಾಗದಲ್ಲಿ ನೀರು, ಮೇಲಿನ ಕವಚದಲ್ಲಿ ಪುಂಡಿಯನ್ನು ಇಡುತ್ತಾರೆ) ಬಿಸಿ ಮಾಡುತ್ತಾರೆ. ಬೆಂದ ಈ ಪುಂಡಿಯನ್ನು ನಂತರ ಪಾತ್ರೆಯಿಂದ ತೆಗೆದು ತಮ್ಮಿಷ್ಟದ ಸಾರಿನೊಂದಿಗೆ ತಿನ್ನುತ್ತಾರೆ. ಇನ್ನು ಅಕ್ಕಿ ಹುಡಿಯಿಂದ ಪುಂಡಿ ಮಾಡುವವರು ನೇರವಾಗಿ ಕೊಂಚ ಬಿಸಿ ಮಾಡಿ ಪುಂಡಿ ತಟ್ಟುತ್ತಾರೆ.
## ಗಸಿ ಮಾಡುವ ವಿಧಾನ 
ಪುಂಡಿಗೆ ಗಸಿ ಮಾಡಲು ತರಕಾರಿ ಆಥವಾ ಕೋಳಿ ಸಾರಿಗೆ ತಯಾರಿಸಿದ ಸಾರನ್ನು ಪುಂಡಿಗೆ ಮಿಶ್ರಣ ಮಾಡುವುದರಿಮದ ಅದನ್ನು ಪುಂಡಿ ಗಸಿ ಎಂದು ಕರೆಯುತ್ತಾರೆ.
## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು
ಉಪ್ಪಿನ ಹಲಸಿನ ತೊಳೆ ಖಾರದ ಕೂಟು

**ಉಪ್ಪಿನ ಹಲಸಿನ ತೊಳೆ ಖಾರದ ಕೂಟು** ಸಾಮಾನ್ಯವಾಗಿ ಆಟಿ ತಿಂಗಳಲ್ಲಿ ಮಾಡುವ ಪಲ್ಯ. ಇದನ್ನು ಉಪ್ಪಿನಲ್ಲಿ ಹಾಕಿಟ್ಟ ಹಲಸಿನ ತೊಳೆಗಳಿಂದ ತಯಾರಿಸುತ್ತಾರೆ. ಹೆಚ್ಚಾಗಿ ಮಂಗಳೂರಿನಲ್ಲಿ ಆಟಿ ತಿಂಗಳಲ್ಲಿ ಈ ಪಲ್ಯ ಮಾಡುತ್ತಾರೆ.
## ಬೇಕಾಗುವ ಸಾಮಾಗ್ರಿಗಳು 
*1 ಕಪ್ ಉಪ್ಪಿನಲ್ಲಿ ಹಾಕಿದ ಹಲಸಿನ ತೊಳೆ
* 1 ಕಪ್ ತೆಂಗಿನ ಗುರಿ
* 1/2 ಚಮಚ ಕೊತ್ತಂಬರಿ
* 1/4 ಚಮಚ ಜೀರಿಗೆ
* 2-3 ಒಣಮೆಣಸು
* 1/4 ಚಮಚ ಮೆಣಸಿನ ಪುಡಿ
* 1 ಕರಿಬೇವಿನ ಎಸಳು
* ಸಣ್ಣ ತುಂಡು ಅರಿಶಿನ
* 1/2 ಚಮಚ ಸಾಸಿವೆ
* 1 ಚಮಚ ಎಣ್ಣೆ.
## ಮಾಡುವ ವಿಧಾನ 
ಉಪ್ಪಿನಲ್ಲಿ ಹಾಕಿಟ್ಟ ಹಲಸಿನ ತೊಳೆಗಳನ್ನು ಚೆನ್ನಾಗಿ ತೊಳೆದು ಸಣ್ಣಗೆ ತುಂಡು ಮಾಡಿ. ಉಪ್ಪು ಜಾಸ್ತಿ ಇದ್ದರೆ ಸ್ವಲ್ಪ ನೀರಿನಲ್ಲಿ ಹಾಕಿಟ್ಟು ಹಿಂಡಿ ತೆಗೆಯಬೇಕು. ನಂತರ, ಕೆಂಪು ಮೆಣಸಿನಪುಡಿ ಹಾಕಿ ಬೇಯಿಸಿ. ನಂತರ ತೆಂಗಿನ ತುರಿಗೆ ಒಣಮೆಣಸು, ಅರಿಶಿಣ, ಕೊತ್ತಂಬರಿ, ಜೀರಿಗೆ ಹಾಕಿ ರುಬ್ಬಿ ಬೇಯಿಸಿಟ್ಟ ಹಲಸಿನ ತೊಳೆಗೆ ಸೇರಿಸಿ ಕುದಿಸಿ. ಸಾಸಿವೆ ಒಗ್ಗರಣೆಗೆ ಕರಿಬೇವು ಹಾಕಿ ಬಗ್ಗರಣೆ ಕೊಡಿ. ಇದೇ ರೀತಿ ಸೌತೆಕಾಯಿ ಖಾರದ ಕೂಟು ಮಾಡಬಹುದು.
## ಬೇರೆ ಭಾಷೆಗಳಲ್ಲಿ 
* ಉಪ್ಪಡ್ ಪಚ್ಚಿರ್ - ತುಳು

## ಉಲ್ಲೇಖಗಳು 
ವರ್ಗ:ಆಟಿ ತಿನಿಸುಗಳು
ಹೆಸರುಕಾಳು-ಕಳಲೆ ಗಸಿ

**ಹೆಸರುಕಾಳು-ಕಳಲೆ ಗಸಿ** ಇದು ಆಟಿ ತಿಂಗಳಿನಲ್ಲಿ ಮಾಡುವ ಒಂದು ರೀತಿಯ ಪದಾರ್ಥ.
## ಕಳಲೆ ಎಂದರೇನು? 
ಕಳಲೆ ಅಂದರೆ ಎಳೆಯ ಬಿದಿರು. ಅಥವಾ ಬಿದಿರಿನ ಚಿಗುರು. ಕರಾವಳಿ ಭಾಗದಲ್ಲಿ ಇದನ್ನು ಕಣಿಲೆ ಎಂದು ಕರೆಯುತ್ತಾರೆ. ಹಳ್ಳಿಗಳ ಕಡೆ ಮಳೆಗಾಲದಲ್ಲಿ ಸಿಗುವ ಬಿದಿರನ್ನು ತಪ್ಪದೆ ನಿತ್ಯದ ಅಡುಗೆಯಲ್ಲಿ ಬಳಸುತ್ತಾರೆ.

## ಬೇಕಾಗುವ ಸಾಮಾಗ್ರಿಗಳು 
* ಮೊಳಕೆ ಹೆಸರುಕಾಳು - 1/2 ಕಪ್ಕ
* ಕಣಿಲೆ ತುಂಡುಗಳು - 1/2 ಕಪ್,
* ತೆಂಗಿನ ತುರಿ- 1ಕಪ್, 
* ಒಣ ಮೆಣಸು 2-3,
* ಕೊತ್ತಂಬರಿ- 1 ಚಮಚ,
* ಜೀರಿಗೆ - 1/2 ಚಮಚ, 
* ಅಂಬಟೆ ಕಾಯಿ 1, 
* ಸಾಸಿವೆ 1/2 ಚಮಚ, 
* ಎಣ್ಣೆ 1/2 ಚಮಚ,
* ಕರಿಬೇವು 1 ಎಸಳು, 
* ಉಪ್ಪು -ರುಚಿಗೆ ತಕ್ಕಷ್ಟು.
## ಮಾಡುವ ವಿಧಾನ 
ಮೊಳಕೆ ಹೆಸರು ಕಾಳು ಮತ್ತು ಶುಚಿಗೊಳಿಸಿದ ಕಣಿಲೆ ಚೂರುಗಳನ್ನು ಬೇರೆ ಬೇರೆಯಾಗಿ ಬೇಯಿಸಿ, ಕೊತ್ತಂಬರಿ, ಜೀರಿಗೆ ಮತ್ತು ಕೆಂಪು ಮೆಣಸು ಸ್ವಲ್ಪ ಎಣ್ಣೆ ಹಾಕಿ ಹುರಿದು ತೆಂಗಿನ ತುರಿ ಸೇರಿಸಿ ರುಬ್ಬಿ. ನಂತರ ಅಂಬಟೆಕಾಯಿ ಸೇರಿಸಿ ಚೆನ್ನಾಗಿ ಕುದಿಸಿ. ನಂತರ ಬೇಯಿಸಿದ ಹೆಸರುಕಾಳು ಮತ್ತು ಕಣಿಲೆ ಚೂರು ಸೇರಿಸಿ ಕುದಿಸಿ. ನಂತರ ಸಾಸಿವೆ ಕರಿಬೇವಿನ ಒಗ್ಗರಣೆ ಕೊಡಿ.
## ವಿಶೇಷ ಸೂಚನೆ 
ಕಣಲೆಯನ್ನು ಉಪಯೋಗಿಸುವ ಮೊದಲು 3 ದಿನ ನೀರಿನಲ್ಲಿ ನೆನೆಸಬೇಕು. ಪ್ರತಿ ದಿನ ನೀರು ಬದಲಾಯಿಸಬೇಕು ನಂತರವೇ ಅಡಿಗೆಗೆ ಉಪಯೋಗಿಸಬೇಕು
## ಉಲ್ಲೇಖಗಳು 
ವರ್ಗ:ಆಟಿ ತಿನಿಸುಗಳು
ವರ್ಗ:ತುಳುವರ ಆಟಿ ತಿಂಗಳು
ಸೌತೆಕಾಯಿ ತಂಬುಳಿ

**ಸೌತೆಕಾಯಿ ತಂಬುಳಿ** ಸೌತೆಕಾಯಿಯನ್ನು ಉಪಯೊಗಿಸಿ ಮಾಡುವ ಪಾನಿಯ.

## ಬೇಕಾಗುವ ಸಾಮಾಗ್ರಿಗಳು 
* ಸೌತೆಕಾಯಿ - 1/2 ಕಪ್
* ತೆಂಗಿನಕಾಯಿ - 1/2 ಕಪ್
* ಸಾಸಿವೆ - 1 ಚಮಚ
* ಮೆಣಸು - 3 ರಿಂದ 4
* ಮೊಸರು - 1 ಕಪ್
* ಅರಸಿಣ ಹುಡಿ - 2 ಸಣ್ಣ ಚಮಚ
* ಉಪ್ಪು ರುಚಿಗೆ ತಕ್ಕಷ್ಟು

## ಮಾಡುವ ವಿಧಾನ 
ಮೊದಲಿಗೆ ಸೌತೆಕಾಯಿಯನ್ನು ಸಿಪ್ಪೆ ತೆಗೆದು ಸಣ್ಣಗೆ ಕತ್ತರಿಸಿಕೊಳ್ಳಬೇಕು, ಹಣಿ ಮೆಣಸನ್ನು ಬೀಜ ತೆಗೆದು ಎಣ್ಣೆಯಲ್ಲಿ ಹುರಿದುಕೊಂಡು ಇಟ್ಟುಕೊಳ್ಳಬೇಕು, ಸ್ವಲ್ಪ ಕಾಯಿತುರಿಯನ್ನು ತೆಗೆದುಕೊಳ್ಳಬೇಕು. ಮೊದಲಿಗೆ ಸೌತೆಕಾಯಿ, ಕಾಯಿತುರಿ, ಮೆಣಸು ಹಾಕಿ ಮಿಕ್ಸಿ ಮಾಡಿಕೊಳ್ಳಬೇಕು. ತೀರ ಪೇಸ್ಟ್ ಅಂತೆ ಮಾಡದೇ ಚೂರು ತೆಳುವಾಗಿ ನೀರು ಬೆರಿಸಿಕೊಂಡು ರುಬ್ಬಿದ ಸೌತೆಕಾಯಿ ಮಿಶ್ರಣ ತೆಗೆದುಕೊಳ್ಳಬೇಕು ನಂತರ ಮಜ್ಜಿಗೆ ಅಥವಾ ಮೊಸರು ಸೇರಿಸಿಕೊಳ್ಳಬೇಕು.

## ಬೇರೆ ಬಾಷೆಯಲ್ಲಿ ಸೌತೆಕಾಯಿ ತಂಬುಳಿ 
* ತೌತೆ ತಂಬುಲಿ - ತುಳು

## ಉಲ್ಲೇಖಗಳು
ತಗಟೆ ಸೊಪ್ಪು ಹಲಸಿನ ಬೀಜದ ಸುಕ್ಕ

**ತಗಟೆ ಸೊಪ್ಪು ಹಲಸಿನ ಬೀಜದ ಸುಕ್ಕ** ಇದನ್ನು ಸಾಮಾನ್ಯವಾಗಿ ಆಟಿ ತಿಂಗಳಲ್ಲಿ ಹಲಸಿನ ಬೀಜ ಮತ್ತು ತಗಟೆ ಸೊಪ್ಪಿನಿಂದ ತಯಾರಿಸುತ್ತಾರೆ.
## ಬೇಕಾಗುವ ಸಾಮಾಗ್ರಿಗಳು 
* ಚಗಟೆ ಸೊಪ್ಪು ಸಣ್ಣಗೆ ಹೆಚ್ಚಿದ್ದು 1/2 ಕಪ್ 
* ಹಲಸು ಬೀಜ 10-12
* ತೆಂಗಿನ ತುರಿ- 1ಕಪ್
* ಒಣಮೆಣಸು 3-4, 
* ಕೊತ್ತಂಬರಿ -1ಚಮಚ 
* ಸ್ವಲ್ಪ ಹುಳಿ
* ಸಾಸಿವೆ 1/2 ಚಮಚ
* ಎಣ್ಣೆ- 1 ಚಮಚ 
* ರುಚಿಗೆ ತಕ್ಕಷ್ಟು ಉಪ್ಪು.

## ಮಾಡುವ ವಿಧಾನ 
ಹಲಸಿನ ಕಾಯಿಯ ಬೀಜ ಮತ್ತು ತಗಟೆ ಸೊಪ್ಪಿನ ಚೂರುಗಳನ್ನು ಬೇರೆ ಬೇರೆ ಬೇಯಿಸಿ, ಕೊತ್ತಂಬರಿ, ಒಣ ಮೆಣಸು, ಸ್ವಲ್ಪ ಎಣ್ಣೆ ಹಾಕಿ ಹುರಿದು, ತೆಂಗಿನ ತುರಿಯೊಂದಿಗೆ ಹುಳಿ ಹಾಕಿ ರುಬ್ಬಿಡಿ. ನಂತರ ಬೇಯಿಸಿದ ಹಲಸಿನ ಬೀಜ ಮತ್ತು ತಗಟೆ ಸೊಪ್ಪಿಗೆ ಸೇರಿಸಿ, ಉಪ್ಪು ಹಾಕಿ ಒಂದು ಕುದಿ ಕುದಿಸಿ, ಸಾಸಿವೆ ಒಗ್ಗರಣೆ ಕೊಡಿ.
## ಬೇರೆ ಭಾಷೆಗಳಲ್ಲಿ ಪಲ್ಯದ ಹೆಸರು 
* ತಜಂಕ್ ತಪ್ಪು ಪೆಲತರಿ ಸುಕ್ಕ - ತುಳು
## ಉಲ್ಲೇಖಗಳು 
ವರ್ಗ:ಆಟಿ ತಿನಿಸುಗಳು
ವರ್ಗ:ತುಳುವರ ಆಟಿ ತಿಂಗಳು
ಹಲಸಿನ ಗಟ್ಟಿ

## ಹಲಸಿನ ಗಟ್ಟಿ 
ಆಷಾಢ ಅಥವಾ ಆಟಿ ಮಾಸದಲ್ಲಿ ಬರುವ ಅಮಾವಾಸ್ಯೆಯನ್ನು ಆಟಿ ಅಮಾವಾಸ್ಯೆ ಎನ್ನುತ್ತಾರೆ. ತುಳುನಾಡಿನ ತುಳುವರಿಗೆ ಆಟಿ ಅಮವಾಸ್ಯೆ ಬಹಳ ವಿಶೇಷ. ಆಟಿ ಮಾಸದಲ್ಲಿ  ಮಳೆ ಬಂದಾಗ, ಅತ್ಯಂತ ಸುಲಭವಾಗಿ ಮಾಡಬಹುದಾದ ತಿನಿಸು ಎಂದರೆ ಅದು ಹಲಸಿನ ಗಟ್ಟಿ.

## ಹಲಸಿನ ಗಟ್ಟಿ ಮಾಡಲು ಬೇಕಾದ ಸಾಮಗ್ರಿಗಳು 
ಒಂದು ನಾಲ್ಕು ಬೊಗೊನಿ ದು ಜಟ್ಟುಡು, ಸುಲಿದ ಬಾಳೆಹಣ್ಣು, ಹಲಸಿನ ಹಣ್ಣು, ಒಂದು ಬೊಗೊನಿ ಬೊಳಂತೆ ಅಕ್ಕಿ, ಒಂದರ್ಧ ಬೊಗೊನಿ ತುರಿದ ಕೊಬ್ಬರಿ, ಒಂದರ್ಧ ಬೊಗೊನಿ ಹಳ್ಳಿ ಬೆಲ್ಲ, ರುಚಿಗೆ ತಕ್ಕ ಉಪ್ಪು, ಮತ್ತು ತೆಕ್ಕೆ ಮರದ ದೊಡ್ಡ ಎಲೆಗಳು.

## ಹಲಸಿನ ಗಟ್ಟಿ ಮಾಡುವ ವಿಧಾನ 
ಬೇಯಿಸಿದ ಅಕ್ಕಿಯನ್ನು ನೀರಿನಲ್ಲಿ ಎರಡು ಅಥವಾ ಮೂರು ಬಾರಿ ತೊಳೆದು ಒಂದೂವರೆ ಗಂಟೆಗಳ ಕಾಲ ನೆನೆಯಲು ಬಿಡಿ. ಹಲಸಿನ ಹಣ್ಣನ್ನು ಸಣ್ಣ ತುಂಡುಗಳಾಗಿ ಕತ್ತರಿಸಿ. ಕೊನೆಯ ಕಲ್ಲಿಗೆ ಬೇಯಿಸಿದ ಅನ್ನ, ಹಲಸಿನ ಹಣ್ಣು ಮತ್ತು ಉಪ್ಪು ಸೇರಿಸಿ ಗರಿಗರಿಯಾಗುವವರೆಗೆ ಹುರಿಯಿರಿ. ಈ ಗಟ್ಟಿಯಾದ ಹಲಸಿನ ಗಟ್ಟಿ ಅನ್ನು ದೊಡ್ಡ ಬಟ್ಟಲಿನಲ್ಲಿ ಇರಿಸಿ. ನಂತರ ತೆಂಗಿನ ಕಾಯಿಯನ್ನು ಚಿಕ್ಕದಾಗಿ ಕತ್ತರಿಸಿ ಪಾತ್ರೆಗೆ ಹಾಕಿ ಒಮ್ಮೆ ಕಲಸಿರಿ. ನಂತರ ತೆಕ್ಕೆ ಮರದ ದೊಡ್ಡ ಎಲೆಯನ್ನು ತೆಗೆದುಕೊಂಡು ಅದರಲ್ಲಿ ಸ್ವಲ್ಪ ಸ್ವಲ್ಪ ತೆಗೆದುಕೊಂಡು ಗಟ್ಟಿ ಯನ್ನು ಹಾಕಿಕೊಳ್ಳಿ. ಅಂತೆಯೇ ಪ್ರತಿ ತೆಕ್ಕೆ ಮರದ ದೊಡ್ಡ ಎಲೆಯನ್ನು ತೆಗೆದುಕೊಂಡು ಹೀಗೆಯೆ ಗಟ್ಟಿ ಮಾಡಿ ಅದರ ಮೇಲೆ ದಾರದಿಂದ ಕಟ್ಟಬೇಕು. ನಂತರ ಒಂದು ದೊಡ್ಡ ಪಾತ್ರೆಯಲ್ಲಿ ನೀರನ್ನು ಬಿಸಿ ಮಾಡಿ ಇರಿಸಿ. ನೀರು ಕುದಿಸಿ ಪಾಕ ಸಿದ್ಧವಾದಾಗ, ಗಟ್ಟಿಗೆ ಕಟ್ಟಿದ ಎಲ್ಲಾ ತುಂಡುಗಳನ್ನು ಪಾತ್ರೆಯಲ್ಲಿ ಇರಿಸಿ ಅರ್ಧ ಘಂಟೆಯವರೆಗೆ ಬೇಯಿಸಲು ಬಿಡಲಾಗುತ್ತದೆ. ಅರ್ಧ ಘಂಟೆಯ ಅಡುಗೆಯ ನಂತರ, ನಮ್ಮ ಹಲಸಿನ ಗಟ್ಟಿ ತಿನ್ನಲು ಸಿದ್ಧವಾಗಿರುತ್ತದೆ.

## ಉಲ್ಲೇಖಗಳು 
https://mangaloreheritage.com/local-foods/pelakai-gatti/

https://kannada.boldsky.com/recipes/pelakai-gatti-recipe-in-kannada/

https://mangaloreheritage.com/local-foods/pelakai-gatti/

https://kannada.boldsky.com/recipes/pelakai-gatti-recipe-in-kannada/

ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು
ಕಾಪು ಕುತ್ತುವುದು

**ಕಾಪು ಕುತ್ತುವುದು**
## ಆಟಿ ತಿಂಗಳು
ಆಟಿ ತಿಂಗಳು ತುಳುನಾಡಿನವರಿಗೆ ತುಂಬಾ ಕಷ್ಟಕರವಾದ ಕಾಲವಾಗಿತ್ತು. ಆದರೆ ಕಾಲಘಟ್ಟ ಬದಲಾಗಿ ಬಡತನ, ರೋಗರುಜಿನಗಳು ಕಡಿಮೆಯಾಗಿ, ತುಳುನಾಡು ಈಗ ತುಂಬಾ ಬದಲಾಗಿದೆ. ಆದರೂ ಹಿರಿಯೆರು ಪ್ರಾರಂಭಿಸಿದ  ಆಟಿ ತಿಂಗಳ ಕೆಲವು ಕ್ರಮಗಳು ಈಗ ಕೂಡಾ ತುಳುಜನರು ಪಾಲನೆ ಮಾಡುತ್ತಾ ಇದ್ದಾರೆ. ಅಂತಹ ಒಂದು ಕ್ರಮ ಅಂದರೆ ಕಾಪು ಕುತ್ತುವುದು.

## ಪದದ ಒಳ ಅರ್ಥ
ತುಳುವಿನ ಕಾಪು ಅಂದರೆ ಕನ್ನಡದಲ್ಲಿ  ರಕ್ಷಣೆ, ಕಾಪಾಡಿ ಎಂದು ಅರ್ಥ.  ಕಾಪಾಡಿ ಎನ್ನುವ  ಅರ್ಥದಲ್ಲಿ ಖಾಲಿಯಾದ ಗದ್ದೆಗಳಲ್ಲಿ,  ಸಸಿ ನೆಟ್ಟ ಗದ್ದೆಗಳಲ್ಲಿ ಎಲ್ಲವನ್ನೂ ಪರಮಾತ್ಮ ಕಾಪಾಡಲಿ ಎನ್ನುವ ಸಂಕೇತದಂತೆ, **ಕಾಪು**ವನ್ನು  ಕುತ್ತುತ್ತಾರೆ.

## ಕಾಪುವನ್ನು ಮಾಡುವ ಕ್ರಮ
ಮರದ ಬೇರಿನಿಂದ ದೊಡ್ಡ ಅಂಡೆ ಮಾಡಿ, ಅದರಲ್ಲಿ ಮಣ್ಣು ತುಂಬಿಸಿ, ಅದಕ್ಕೆ ಪಾಪಸು ಕಳ್ಳಿಯ  ತುಂಡುಗಳನ್ನು ಇಟ್ಟು, ಅದರ ಸುತ್ತ ಮುತ್ತ ಬಿಳಿಯ ನೆಕ್ಕಿ, ಮರದ ಬೇರುಗಳು, ನೆಲ್ಲಿಕಾಯಿ, ರಾಮ ಬೀಜ, ಕರಿಯ ನೆಕ್ಕಿ, ಈಚಲು ಮರದ ಎಲೆಗಳನ್ನು ಅಥಾವ ಸೊಪ್ಪುಗಳನ್ನು ಇಟ್ಟು ಒಂದು ಉದ್ದದ ಕೋಲಿಗೆ ಮತ್ತೊಂದು ದಿಕ್ಕಿನಲ್ಲಿ ಮರದ ಬೇರಿನ ಹಂಡೆಯನ್ನು ಕಟ್ಟಿ, ಇದರೆಲ್ಲಾ ಸಹಾಯದಿಂದ ಕಾಪುವನ್ನು ಸಿದ್ಧ ಮಾಡುತ್ತಾರೆ.

## ಕಾಪುವನ್ನು ಕುತ‍್ತುವ ಕ್ರಮ
ಮನೆಯ ಯಜಮಾನರು ಕಾಪುವನ್ನು ಗದ್ದೆಯ ನಡುವೆ  ಕುತ್ತಿ ದೇವರಲ್ಲಿ ಈ  ಕಷ್ಟಕರವಾದ ಆಟಿ ತಿಂಗಳಿನಲ್ಲಿ  ತಮ್ಮ ಮನೆಯವರಿಗಾಗಲಿ, ಹಟ್ಟಿಯ ದನ ಕರುಗಳಿಗೆ ಆಗಲಿ,  ಗದ್ದೆಗೆ ಆಗಲಿ, ಗದ್ದೆಯಲ್ಲಿ ನೆಟ್ಟ ಭತ್ತದ ಸಸಿಗಳಿಗಾಗಲಿ ಯಾವ  ತೊಂದರೆ ಆಗದಿರಲಿ ಎಂದು ದೇವರಲ್ಲಿ ಪ್ರಾರ್ಥನೆ ಮಾಡುತ್ತಾರೆ.

## ಉಲ್ಲೇಖಗಳು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ಆಟಿ ಅಮವಾಸ್ಯೆಯ ತೀರ್ಥ ಸ್ನಾನ

**ಆಟಿ ಅಮವಾಸ್ಯೆಯ ತೀರ್ಥ ಸ್ನಾನ**

## ಆಟಿ ಅಮವಾಸ್ಯೆ
**ಆಟಿಯ ಅಮಾವಾಸ್ಯೆ** ಅಥಾವ **ಆಟಿ ಅಮಾಸೆ**  ತುಳುನಾಡಿನ ಆಟಿ ತಿಂಗಳಲ್ಲಿ ಆಚರಣೆ ಮಾಡುವ ಒಂದು ಹಬ್ಬ. ಈ ಅಮಾವಾಸ್ಯೆ **ಆಷಾಡ ಅಮಾಸೆ**  ಅಥಾವ **ಭೀಮನ ಅಮಾವಾಸ್ಯೆ** ಎಂದೂ ಕರೆಯುತ್ತಾರೆ. ಆಟಿ ತಿಂಗಳಲ್ಲಿ ಬರುವ ಈ ಅಮಾವಾಸ್ಯೆ ತುಳುನಾಡಿನ ಜನರಿಗೆ ಬಹು ವಿಶೇಷವಾದ ದಿನ ಮತ್ತು ಇದು ಹಿಂದಿನ ಕಾಲದಿಂದಲೂ ಆಚರಣೆ ಮಾಡಿ ಬರುತ್ತಿದ್ದ ಒಂದು ಹಬ್ಬ.

## ತೀರ್ಥ ಸ್ನಾನ
ಆಟಿ ತಿಂಗಳಿನ ಅಮಾವಾಸ್ಯೆಯ ದಿನ  ಕರಾವಳಿಯ ಬೇರೆ ಬೇರೆ ಶಿವ ಕ್ಷೇತ್ರಗಳಲ್ಲಿ  ಆಟಿಯ  ಅಮಾವಾಸ್ಯೆಯ ದಿನ ತೀರ್ಥ ಸ್ನಾನ ದ ಸಂಭ್ರಮ ಜರಗುತ್ತದೆ. ಅದರಲ್ಲೂ ಐತಿಹಾಸಿಕ ಹಿನ್ನೆಲೆ ಇರುವ ಮಹತೋಭಾರ ಕಾರಿಂಜ ಶ್ರೀಕಾರಿಂಜೇಶ್ವರ ದೇವಸ್ಥಾನ ಮತ್ತು ನರಹರಿ ಪರ್ವತ ಶ್ರೀ ಸದಾಶಿವ ದೇವಸ್ಥಾನದಲ್ಲಿ  ನಡೆಯುವ ತೀರ್ಥಸ್ನಾನ ಭಾರೀ ವಿಶೇಷ ಸ್ಥಾನ ಪಡೆದಿದೆ.  ಆಟಿಯ ಅಮಾವಾಸ್ಯೆಯ ದಿನ ತುಳುನಾಡಿನ  ಜನರು ಬೆಳ್ಳಗೆ ಬೇಗನೇ ಎದ್ದು, ಹಾಲೆಯ ಮರದ ಕೆತ್ತೆಯನ್ನು ಕಲ್ಲಿನಲ್ಲಿ ಜಜ್ಜಿ ತಂದು, ಕಶಾಯ ಮಾಡಿ,  ಸ್ನಾನ ಮಾಡಿ, ಕಶಾಯವನ್ನು ಕುಡಿದು.  ಈಶ್ವರ ದೇವೆರ ದೇವಸ್ಥಾನಕ್ಕೆ ಅಥಾವ ವಿಶ್ಣು ದೇವರ ದೇವಸ್ಥಾನಕ್ಕೆ ಹೋಗಿ  ತೀರ್ಥಸ್ನಾನ ಮಾಡುತ್ತಾರೆ.

## ತೀರ್ಥ ಸ್ನಾನ ಜರಗುವ ಈಶ್ವರ ದೇವರ  ದೇವಾಸ್ಥಾನಗಳು 
ಕಾರಿಂಜ ಶ್ರೀ ಕಾರಿಂಜೇಶ್ವರ ದೇವಸ್ಥಾನ ಮತ್ತು ಶ್ರೀನರಹರಿ ಪರ್ವತ ಶ್ರೀ ಸದಾಶಿವ ದೇವಸ್ಥಾನದಲ್ಲಿ ಇರುವ  ತೀರ್ಥದ ಬಾವಿಗಳಲ್ಲಿ ಅಥಾವ ಕೆರೆಗಳಲ್ಲಿ ತುಳುನಾಡಿನ ಜನರು ಪ್ರತಿಯೊಂದು ಕಡೆಗಳಿಂದ ಬಂದು ತೀರ್ಥ ಸ್ನಾನ ಮಾಡುತ್ತಾರೆ.
## ತೀರ್ಥ ಸ್ನಾನದ ‌ಫಲ
ತೀರ್ಥ ಸ್ನಾನ ಮಾಡಿದರೆ ಸಕಲ ಇಷ್ಟಾರ್ಥಾಗಳು  ಸುಲಭವಾಗಿ  ನೆರವೇರುತ್ತದೆ ಅನ್ನುವ ಪ್ರತೀತಿ ಇದೆ.ಪಾಪ ಪರಿಹಾರಕ್ಕಾಗಿ  ಇಲ್ಲಿಯ ಬಾವಿ ಅಥಾವ ಕೆರೆಗಳಲ್ಲಿ  ಮಹಾಭಾರತದ ಪಾಂಡವರೂ ಬಂದು ಸ್ನಾನ ಮಾಡಿ ಅವರಿಗೆ  ಅಂಟಿದ ಪಾಪವನ್ನು ಕೂಡಾ ಪರಿಹಾರ ಮಾಡಿದ್ದರು ಅನ್ನುವ  ಐತಿಹ್ಯ ಕೂಡಾ ಇದೆ.

## ಉಲ್ಲೇಖಗಳು
ವರ್ಗ:ತುಳುವರ ಆಟಿ ತಿಂಗಳು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ದಾನ ಬಿಡುವುದು

**ದಾನ ಬಿಡುವುದು**
## ಆಟಿ ತಿಂಗಳು
ಆಟಿ ತಿಂಗಳು ತುಳುನಾಡಿನವರಿಗೆ ತುಂಬಾ ಕಷ್ಟಕರವಾದ ಕಾಲವಾಗಿತ್ತು. ಆದರೆ ಕಾಲಘಟ್ಟ ಬದಲಾಗಿ ಬಡತನ, ರೋಗರುಜಿನಗಳು ಕಡಿಮೆಯಾಗಿ, ತುಳುನಾಡು ಈಗ ತುಂಬಾ ಬದಲಾಗಿದೆ. ಆದರೂ ಹಿರಿಯೆರು ಪ್ರಾರಂಭಿಸಿದ  ಆಟಿ ತಿಂಗಳ ಕೆಲವು ಕ್ರಮಗಳು ಈಗ ಕೂಡಾ ತುಳುಜನರು ಪಾಲನೆ ಮಾಡುತ್ತಾ ಇದ್ದಾರೆ. ಅಂತಹ ಒಂದು ಕ್ರಮ ಅಂದರೆ ದಾನ ಬಿಡುವುದು.

## ದಾನ ಬಿಡುವುದು
ಮನೆಯವರಿಗೆ ಒಳ್ಳೆಯದಾಗಲಿ ಎನ್ನುವ ದೃಷ್ಟಿಯಿಂದ  ಆಟಿ ಅಮಾವಾಸ್ಯೆ ಯ ದಿನದಂದು **ದಾನ ಬಿಡುವ** ಕ್ರಮ ಇದೆ. ದಾನ ಬಿಡುವ ದಿನ ನದಿಯಲ್ಲಿ ಅಥಾವ ತೊರೆಯಲ್ಲಿ ಯಾವುದೇ ಆಗಲಿ, ಹರಿಯುವ ನೀರಿನಲ್ಲಿ ದಾನ ಬಿಡುವುದು ಕ್ರಮ.

## ದಾನ ಬಿಡುವ ಕ್ರಮ
ತುಂಬೆ, ನೈಕೂರ್ಲು, ಹಾಲು,  ಅಯಿದು ಅಥಾವ ಏಳು ಬಗೆಯ ಹೂವುಗಳು, ತೆಂಗಿನ ಕಾಯಿ, ಧವಸ ಧಾನ್ಯಗಳು, ಸ್ವಲ್ಪ ಹಣ, ದೀಪದ ಬತ್ತಿ  ಮತ್ತು ಗಂಧ,  ಕದಳಿ ಬಾಳೆ ಹಣ್ಣು, ಎಲ್ಲವನ್ನೂ  ಬಾಳೆ ಎಲೆಯ ತುದಿಯಲ್ಲಿ ಇಟ್ಟು,  ಗಂಧವನ್ನು  ಮನೆಯ ಎಲ್ಲಾರ ಹಣೆಗೆ ಮುಟ್ಟಿಸಿ, ನಮಸ್ಕಾರ ಮಾಡಿ ಮನೆಯ ಯಜಮಾನರು ದೀಪದ ಬತ್ತಿಯನ್ನು ಹಚ್ಚಿ,  ಎಲೆಯ ಮೇಲೆ ಇಟ್ಟು, ಮನೆಯ ಎಲ್ಲರ ತಲೆಯ ಮೇಲೆ ಮೂರು ಅಥಾವ ಒಂದು ಸುತ್ತು ತಂದು, ಅದನ್ನು ನೀರಿನಲ್ಲಿ ಬಿಡುತ್ತಾರೆ. ಇದನ್ನು ದಾನ ಬಿಡುವುದು ಎಂದೂ ಕರೆಯುತ್ತಾರೆ.   ಕೆಲವರು ನೀರಿನಲ್ಲಿ ಮುಳುಗಿ ದಾನ ಮಾಡುತ್ತಾರೆ. ಕೆಲವೆರು ತೆಂಗಿನಕಾಯಿ ಒಡೆಯುತ್ತಾರೆ. ಸಂಸಾರದಲ್ಲಿರು ಎಲ್ಲರೂ ನೀರಲ್ಲಿ ಸ್ನಾನ ಮಾಡಿ, ಹೊಸ ಹೊಸ ಬಟ್ಟೆಗಳನ್ನು ಹಾಕಿ, ಒಟ್ಟಾಗಿ ಮನೆಗೆ ಬಂದು,  ಆಟಿ ತಿಂಗಳಲ್ಲಿ ಮಾಡುವ ಹಾಲೆ ಮರದ ಕೆತ್ತೆಯ ಕಷಾಯವನ್ನು ಕುಡಿತ್ತಾರೆ.
ಈ ಮದ್ದು ದೇಹಕ್ಕೆ ತುಂಬಾ ಉಷ್ಣ ಹಾಗಾಗಿ ಕಷಾಯ ಕುಡಿದವರು  ಮೆತ್ತೆಯ ಗಂಜಿಯನ್ನು  ತಿನ್ನಬೇಕು.

## ಉಲ್ಲೇಖಗಳು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ಜಲ ಯುದ್ದ

** ಜಲ ಯುದ್ದ**: ಈ ಆಟವು ಪ್ರಾಚೀನ ಆಟವಾಗಿದೆ. ರಾಜರ ಕಾಲದಲ್ಲಿ ನಡೆದ ಯುದ್ಧಗಳಲ್ಲಿ ಈ ಆಟವೂ ಒಂದು. ನದಿಯಲ್ಲಿ ಈಜಲು ಹೋದಾಗ ಮಕ್ಕಳು ಆಡುವುದರಿಂದ ಈ ಆಟವನ್ನು ನೀರಿನ ಯುದ್ಧ ಎಂದು ಕರೆಯಲಾಗುತ್ತದೆ.

## ಆಡಲು ಎಷ್ಟು ಜನರು ಬೇಕು? 
* ಇಬ್ಬರು ಆಡುವ ಆಟ

## ಆಟವಾಡಲು ಬೇಕಾದ ಸಾಮಾನುಗಳು 
* ಈ ಆಟಕ್ಕೆ ಯಾವುದೇ ವಸ್ತುಗಳ ಅಗತ್ಯವಿಲ್ಲ

## ಆಟವನ್ನು ಹೇಗೆ ಆಡುವುದು? 
ಈ ಆಟದಲ್ಲಿ, ಮಕ್ಕಳು ನೀರಿಗೆ ಹಾರಿ ಮುಖಾಮುಖಿಯಾಗಿ ನಿಂತುಕೊಳ್ಳುತ್ತಾರೆ. ಯಾರೋ ಒಬ್ಬರ ಮುಖದ ಮೇಲೆ ನೀರು ಸುರಿಯಲು ಪ್ರಾರಂಭಿಸುತ್ತಾರೆ. ನೀರಿಗೆ ಮೊದಲ ಏಟಿಗೆ ಮುಖ ತಿರುಗಿಸುವವನು ಈ ಆಟದಲ್ಲಿ ಸೋಲುತ್ತಾನೆ. ರಾಜರ ಕಾಲದಲ್ಲಿ ಹೀಗೆಯೇ ಇತ್ತು..

## ಇನ್ನೊಂದು ಭಾಷೆಯಲ್ಲಿ ಆಟದ ಹೆಸರು 
* ನೀರ ಯುದ್ಧ (ತುಳು)
## ಉಲ್ಲೇಖಗಳು 
ವರ್ಗ:ಆಟಗಳು
ವರ್ಗ:ತುಳುವರ ಆಟಿ ತಿಂಗಳು
ಪೊಕ್ಕು ಆಟ

**ಪೊಕ್ಕು ಆಟ**
## ಪೊಕ್ಕು ಆಟ 
ಪೊಕ್ಕು ಆಟ ಆಟಿ ತಿಂಗಳಿನಲ್ಲಿ ಬಿಡದೆ ಧಾರಕಾರವಾಗಿ ಮಳೆ ಸುರಿಯುವಾಗ ಹೆಚ್ಚಾಗಿ ಹೆಣ್ಣು ಮಕ್ಕಳು, ಹೆಂಗಸರು ಮನೆಯ ಒಳಗೆ ಆ ಮಳೆಗಾಲದಲ್ಲಿ ಉಂಟಾಗುವ ಬೇಸರತನವನ್ನು ದೂರ ಮಾಡುಲು ಆಡುವ ಆಟ.

## ಪೊಕ್ಕು ಆಟ ಆಡಲು ಬೇಕಾಗುವ ಕಾಯಿ
ಪೊಕ್ಕು ಆಡಲು ಬೇಕಾಗುವ ಕಾಯಿ ಮಿಠಾಯಿ ಹೂವಿನ ಕಾಯಿ ತುಳುವಿನಲ್ಲಿ   ಗಜ್ಜಿಗೆದ ಕಾಯಿ ಅಂತ ಕರೆಯುತ್ತಾರೆ. ಈ ಹೂವಿನ   ಇಂಗ್ಲಿಷ್ ಹೆಸರು ಗೋಲ್ಡನ್ ಟ್ರಂಪೆಟ್. ಹಾಗೆಯೇ ಅದರ ವೈಜ್ಞಾನಿಕ ಹೆಸರು ಅಲ್ಲಮಂಡ ಕತಾರ್ಟಿಕ.

## ಪೊಕ್ಕು ಆಟ ಆಡುವ ವಿಧಾನ
ಹತ್ತು ಕಾಯಿಗಳನ್ನು ಒಂದು ಕೈಯಲ್ಲಿ ಹಿಡಿದು ಅದೇ ಕೈಯಲ್ಲಿ ಎಲ್ಲಾ ಹತ್ತು ಕಾಯಿಗಳನ್ನು ಗಾಳಿಯಲ್ಲಿ ಹಾರಿಸಿ ಹಿಂಗೈಗೆ ಹಾಕಬೇಕು. ಮತ್ತು ಪುನಃ ಎಲ್ಲಾ ಕಾಯಿಗಳನ್ನು ಗಾಳಿಯಲ್ಲಿ ಹಾರಿಸಿ  ಅಂಗೈ ಯಲ್ಲಿ ಹಿಡಿಯಬೇಕು. ಹಿಡಿದ ಕಾಯಿ ಬಿಟ್ಟು ಉಳಿದ ಕಾಯಿಗಳೆಲ್ಲ ನೆಲದಲ್ಲಿ ಬೀಳುತ್ತವೆ, ಕೆಳಗೆ ಬಿದ್ದ ಕಾಯಿಗಳನ್ನು ಒಂದು ಒಂದರಂತೆ, ಒಂದು ಕಾಯಿಯನ್ನು ಗಾಳಿಯಲ್ಲಿ ಹಾರಿಸಿ ಅದೇ  ಕೈಯಲ್ಲಿ ಎಲ್ಲಾ ಕಾಯಿಯನ್ನು ಹಿಡಿಯಬೇಕು.  ಅವನ್ನು ಒಂದೊಂದು ಕಾಯಿಯನ್ನು ಹೆಕ್ಕಬೇಕು. ಹಾಗೆ ಹೆಕ್ಕಿದ ನಂತರ ಅವರಿಗೆ ಒಂದು ಕಾಯಿ ಅಂದರೆ ಒಂದು ಕಾಯಿ ಅವರ ಪಾಲಾಗುತ್ತದೆ. ಹೀಗೇಯೇ ಆಡುತ್ತಾ ಹೋಗಬೇಕು.  ಪೊಕ್ಕು ಆಟದಲ್ಲಿ ಬೇರೆ ಬೇರೆ ವಿಧದ ಆಟಗಳಿವೆ.ಹಾಗೇಯೇ ಬೇರೆ ಬೇರೆ ಕಾಯಿಗಳನ್ನೂ ಈ ಆಟಕ್ಕೆ ಉಪಯೋಗಿಸುತ್ತಾರೆ.
## ಆಟದ ಆಶಯ
ಮನೆಯ ಒಳಗೆ ಕುಳಿತು ಆಡುವ ಯಾವುದೇ ಒಂದು ಆಟವಾಗಲಿ, ಅವುಗಳು ಮನೆಯವರನೆಲ್ಲಾ ಒಂದು ಜಾಗದಲ್ಲಿ ಸೇರಿಸುತ್ತದೆ ಅಷ್ಟೆ ಅಲ್ಲಾ ಮನೆಯವರನ್ನೂ ಅವರ  ಮನಸ್ಸನ್ನೂ ಒಂದು ಮಾಡಿಸುತ್ತದೆ.

## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ